Kes demam denggi naik 16 peratus minggu lepas

KUALA LUMPUR: Jumlah kes demam denggi pada Minggu Epidemiologi (ME) ke-44 tahun ini (ME44/22) meningkat sebanyak 233 kes atau 16 peratus kepada 1,693 berbanding 1,460 pada minggu sebelumnya.

Ketua Pengarah Kesihatan Tan Sri Dr Noor Hisham Abdullah dalam kenyataan hari ini berkata, dua kematian akibat komplikasi demam denggi dilaporkan pada minggu berkenaan.

“Kumulatif kes demam denggi yang dilaporkan sehingga kini adalah sebanyak 51,262 kes berbanding 22,101 kes bagi tempoh sama 2021 iaitu peningkatan sebanyak 29,161 kes (131.9 peratus),” katanya.

Menurut Dr Noor Hisham, sebanyak 35 kematian akibat komplikasi denggi turut dilaporkan berbanding 17 kematian bagi tempoh sama pada 2021 iaitu peningkatan sebanyak 18 kematian.

Bagaimanapun katanya, jumlah lokaliti hotspot yang dilaporkan pada ME44/22 menurun kepada 50 berbanding 56 pada minggu sebelumnya.

Dr Noor Hisham berkata daripada jumlah itu, 31 lokaliti hotspot berada di Selangor, Sabah (14 ), Kuala Lumpur dan Putrajaya (masing-masing empat) dan Melaka (satu).

Mengenai survelan chikungunya katanya, sebanyak 12 kes direkodkan pada ME44/22 dengan enam kes dari Pulau Pinang, Selangor (lima) dan Negeri Sembilan (satu).

“Jumlah kumulatif kes chikungunya sehingga kini adalah 682 kes,” katanya.

Bagi survelan zika, Dr Noor Hisham berkata, sebanyak 1,739 sampel darah dan 16 sampel urin telah disaring dan hasil kesemuanya adalah negatif. – Bernama

See author's posts


SABA ada perancangan

PRESIDEN Tinju Negeri Sarawak (SABA), Dato Rahman Lariwoo menegaskan, belum ada perancangan pihaknya membawa petinju berlatih diluar kawasan bagi menguji keupayaan sebenar mereka.

Meskipun kata Dato Rahman, pendekatan kearah itu dilihat penting dengan peranannya yang boleh menyumbang kepada peningkatan prestasi semasa para petinju sebagai persiapan menghadapi temasya Sukan Malaysia (SUKMA) XX Johor 2020.

“Perancangan kita untuk membawa petinju berlatih diluar kawasan memang ada…cuma situasi yang masih belum mengizinkan setakat ini,” ujar Dato Rahman ketika mengulas mengenai perkara itu.

Sambil merujuk kemunculan virus berbahaya (Covid-19) menjadi penghambat keinginan kearah itu.

Apa pun tambah beliau, diharap situasi akan pulih sepenuhnya serta akan dapat memberi ruang untuk mereka melaksanakan program terbabit.Dalam pada itu, para petinju ketika ini sudahpun kembali menjalani latihan seperti biasa dengan berpandu kepada Prosedur Operasi Standard (SOP) yang ditetapkan.

Sembilan petinju terbaik taruhan SABA untuk menghadapi Sukma XX Johor 2020 yang dijadual berlangsung 6 hingga 14 Mac 2021.

Petinju terbabit ialah Dealoniel Mcdelon Bong (60kg) iaitu penyumbang pingat emas ketika Sukma 2018 di Perak.

Christyuden Anak Ripoh (69kg) dan Wilson Berayin Anak Sumbang (56kg) yang juga penyumbang pingat gangsa ditemasya sama dua tahun lepas.Di samping enam petinju lain iaitu Jackson Chambai Anak Ikeh (49kg), Muhammad Syawal Mohammad Isham (52kg), Mohd. Jamani Abdullah (64kg), Abdul Hakim Abdullah (75kg), Rais Arsyad Sulam (81kg) dan Hellary Anak Hendry (91kg).

Oleh Faizal Bujang

See author's posts


Willian mampu jadi pemain penting Arsenal

MIKEL Arteta memberi petunjuk bahawa Willian boleh memainkan peranan penting dalam memacu Arsenal ke depan kerana pengendali Gunners menegaskan dia tidak ragu-ragu untuk menandatangani kontrak jangka panjang pada dengan Willian yang berusia 32 tahun.

Arteta mendapatkan pemain sayap Brazil itu dengan kontrak tiga tahun bulan lalu setelah kontraknya di Chelsea tamat.

Willian memenangi dua gelaran Liga Perdana selama tujuh tahun di Stamford Bridge tetapi berpindah ke London dengan pertukaran percuma, dengan Chelsea tidak mahu menawarkan kontrak bertahun-tahun yang diinginkannya.

Arteta terdesak untuk memperbaiki kedudukan di kedudukan kelapan musim lalu di Liga Perdana, kedudukan terendah Arsenal sejak 1995, dan dia yakin Willian dapat menjadi orang penting.

“Dengan semua perbualan yang saya lakukan dengannya, yang menonjol adalah cita-citanya dan kesediaannya untuk menjadi pemain yang dapat memacu kelabini ke hadapan dan menjadi sebahagian besar daripadanya,” kata Arteta.

“Dia mempunyai kualiti yang sangat istimewa. Dia mempunyai pengalaman dalam liga ini dan jika ada sesuatu dengannya, dia selalu ada.

“Dia pemain yang tidak ketinggalan dalam pertandingan bola sepak. Musim lalu di Chelsea, Anda dapat melihat jumlah permainan yang dimainkannya bahkan setelah pandemik Covid-19 melanda.”

Arteta, yang pasukannya membuka kempen Liga Perdana mereka di Fulham pada Sabtu, mengatakan bahawa dia tidak ada masalah untuk membawa pemain berusia 30-an itu.

“Kami memerlukan keseimbangan dalam skuad ini,” katanya.“Kami mempunyai bakat yang sangat muda dan mereka memerlukan beberapa pemain berpengalaman yang hanya boleh mengenakan baju mereka dan (menghasilkan) persembahan bintang.

“Ini akan berkembang. Ini akan terserah kepadanya dan seberapa banyak kita membantunya juga dengan lingkungan kita, jika dia dapat tampil di tahap itu selama tiga tahun lagi. Saya rasa dia mempunyai peluang besar untuk mencapainya.”Arteta, yang yakin Willian dapat bermain di beberapa posisi, mendakwa “mustahil” menandatangani pemain sepertinya pada awal 20-an.

“Kami memerlukan beberapa pemain yang dapat langsung menyerang dan kami dapat lebih sabar dengan yang lain,” katanya.

“Sekiranya kita ingin mengembangkan pemain lain dengan baik, merekamemerlukan pemain teratas di sekitar mereka kerana mereka akan meningkatkan prestasi dan nilai mereka.”-AFP

See author's posts


Chong Wei idam kerjasama dengan Lin Dan

KUALA LUMPUR: Legenda badminton negara, Datuk Lee Chong Wei berharap dapat bekerjasama dengan juara Olimpik dua kali, Lin Dan dari China, yang mengumumkan persaraan semalam, untuk mempromosikan sukan badminton di serata dunia.

Mengharapkan yang terbaik buat ‘musuh tradisinya’ itu, Chong Wei menyifatkan sudah tiba masa untuk Lin Dan berehat setelah sekian lama menabur bakti kepada negaranya.

Lin Dan, 37, mengumumkan persaraannya semalam melalui laman sosial Weibo selepas 20 tahun bersama pasukan kebangsaan China.

“Atlet sampai masa memang perlu bersara, sudah cukup 20 tahun dengan pasukan negara.

“Beliau sudah menang macam-macam untuk negara. Memang ia bukan satu keputusan (bersara) yang mudah untuk dibuat.

“Apa pun, saya ucap selamat maju jaya untuk masa depan dan saya harap selepas ini mungkin kami berdua boleh promosi sukan badminton ke seluruh dunia,” katanya kepada Bernama, semalam.

Selain emas Olimpik, Lin Dan juga memenangi gelaran juara dunia sebanyak lima kali bermula 2006, 2007, 2009, 2011 dan 2013.

Dalam pada itu, Chong Wei turut menitipkan kata-kata sempena persaraan legenda badminton itu, serta memuat naik gambar kenangan mereka berdua dalam laman sosial Twitter dan Facebooknya.

“Kami tahu hari seperti ini akan tiba, saat yang berat dalam kehidupan kita. Anda melabuhkan tirai dengan anggun.

“Anda seorang raja di mana kita bersaing dengan begitu bangga sekali, semuanya ghaib dengan lambaian terakhir di sebalik tangisan yang sepi,” demikian lakaran Chong Wei dalam laman sosialnya.

‘Perseteruan’ di gelanggang antara Chong Wei dan Lin Dan bermula pada 22 Feb 2004 ketika final Piala Thomas apabila Chong Wei tewas kepada musuhnya itu.

Mereka kemudian bertemu buat kali kedua dalam Terbuka Malaysia pada 2005 dengan Chong Wei berjaya membalas dendam selepas menewaskan Lin Dan.

Chong Wei dan Lin Dan bertemu sesama sendiri sebanyak 40 kali dengan kelebihan diraih lawannya itu dengan rekod 28-12.

Aksi final Sukan Olimpik Beijing (2008) dan London (2012) adalah antara saat yang sentiasa dikenang kedua-dua pemain berkenaan.

Ketika Chong Wei mengumumkan persaraan pada 13 Jun tahun lalu, Lin Dan juga sempat memuat naik status di Weibo, bahawa beliau akan berasa kesunyian selepas ini tanpa Chong Wei. -Bernama

See author's posts


Ketelitian yang Mengindahkan

Mohidin Haji Malek

MENYANTUNI sesuatu bidang yang memerlukan sentuhan seni seperti karya kreatif menuntut pengetahuan dalam bidang bahasa, di samping berupaya bukan sahaja meluahkan pemikiran serta falsafah dalam ruang yang terbatas dengan penekanan terhadap aspek keindahan, bahkan turut memerlukan pemerhatian atau penelitian yang mendalam. Apatah lagi apabila aspek penitipan elemen emosi atau perasaan turut menjadi tuntutan primer bagi mengindahkan serta menerbitkan penghayatan mendalam dalam kalangan khalayak pembaca.

Hal yang sedemikianlah yang perlu dihadapi apabila seseorang memilih untuk menghasilkan sajak. Terlalu banyak pengibaratan ditautkan dengan proses penulisan sajak, antaranya termasuklah mengumpamakannya seperti menanam pohon bonsai, menenun serta menyulam. Pengibaratan yang sememangnya tepat untuk memisalkan proses pengkaryaan sesebuah puisi yang bermutu yang mampu menyentuh perasaan di samping membangkitkan kesedaran.

Menukangi sesebuah puisi bukan sekadar pelahiran pengalaman, sama ada yang manis mahupun yang pahit semata-mata. Seseorang pengkarya sajak menginginkan penatap hasil karyanya mampu tercuit naluri mereka dengan apa-apa yang dinukilkan lewat pengalaman yang mereka lalui. Lantaran hal sedemikian itu, pentingnya sesuatu karya itu dibaca berulang-ulang kali oleh penulisnya sendiri terlebih dahulu. Tujuannya adalah untuk melihat serta menyelami sedalam mana pengkarya memahami apa-apa yang dihasilkannya dan sejauh mana karyanya mampu menyentuh nubari dirinya sendiri terlebih dahulu. Seandainya hal yang sedemikian belum mampu dizahirkan, usah pula mengharapkan khalayak pembaca sama ada untuk memahami, mahupun tersentuh apabila membaca karya yang disajikan.

Hal sedemikian sering kali terbias dari pemikiran, namun berupa salah satu kaedah yang amat wajar untuk dijadikan sebagai amalan. Mungkin ada yang mempunyai pendapat yang berbeza, namun andai dikaji secara mendalam, hal ‘merasai’ terlebih dahulu apa-apa yang ingin disajikan membawa kepada penambahbaikan terhadap sesuatu yang dihasilkan, sama ada untuk penambahan, mahupun pengurangan. Ibarat menyajikan suatu masakan yang ‘sesedap rasa’ kepada ‘penjamu selera’.

Dalam siaran kali ini, seperti lazim dilaraskan perbincangan terhadap tiga buah sajak yang telah tersiar pada minggu lalu, iaitu “Angin Bayu” nukilan Adie Abd. Ghani, “Damai yang Hilang di Langit Kota” karya Randy Kembaren Zulfri dan “Ode Buat Sang Pujangga” tulisan Christine Tan Robert. Pada hemah penulis, ketiga-tiga nama ini berupa penyumbang baharu dalam penghasilan karya dalam genre ini, namun demikian bukanlah bermakna mereka baharu ‘berjinak-jinak’ dalam arena pengkaryaan. Membaca serta menaakuli karya yang dihasilkan memberikan gambaran bahawa setiap seorang daripada mereka sudah ‘tertancap’ ilmu asas kepengarangan serta kefahaman mereka tentang genre ini. Pun demikian, terkesan beberapa aspek tertentu yang masih boleh dibaiki bagi memantapkan karya yang dinukilkan agar lebih indah dan mengesankan.

Dilaraskan pembicaraan terhadap sajak “Angin Bayu” nukilan Adie Abd, Ghani. Dari segi tajuk, terkesan sedikit ketidaktelitian pengkarya dari segi pemilihan kata. Hal ini dikatakan sedemikian kerana kata “angin” dan “bayu” berupa kata yang membawa maksud yang sama. Angin, jika dirujuk Kamus Dewan Edisi Keempat, membawa maksud ‘udara yang bergerak’, sementara bayu pula ditakrifkan sebagai ‘angin yang bertiup perlahan’. Benar bahawa bayu memberi penjelasan perihal sifat tiupan angin seperti halnya angin badai, angin barat, angin buritan dan seumpamanya, namun dalam konteks penerimaan umum, kata “bayu” mampu berdiri sendiri untuk menjelaskan konsep angin.  Tambahan dalam penghasilan sesebuah sajak, aspek ekonomis antara perkara yang ditekankan. Lantas, memadai sekiranya saudara Adie memilih salah satu, sama ada “Angin” atau “Bayu”, sebagai tajuk sajak beliau.

Lewat sajak ini saudara Adie menampilkan perbandingan sikap atau perlakuan angin dengan manusia. Angin tidak bersifat judgemental atau mudah menghakimi seperti manusia yang terlalu cepat memberikan penilaian tanpa berfikir sedalam-dalamnya tentang sesuatu perkara. Suatu hakikat yang lumrah. Bayu, tetap menghadirkan kelembutan, kemesraan serta kenyamanan sentuhan waima dalam apa-apa juga situasi. Perlu penulis tegaskan bahawa lewat sajak Adie, unsur yang dibandingkan ialah ‘bayu’ atau angin yang bertiup lembut dan bukannya ribut atau taufan yang mampu menghadirkan kemusnahan. Hal sedemikian perlu diperjelaskan. Mesej yang diutarakan amat baik, namun masih wujud ruang penambahbaikan, terutamanya dari segi penukangan bait-bait serta pemilihan diksi. Sekadar memetik contoh, dalam empat baris pertama yang dinukilkan, terkesan unsur kelewahan. Adie menukilkan;

Setidaknya angin bayu yang lalu,

masih membelai jiwaku yang keresahan,

serta menemaniku dengan pawana kelu,

tanpa sepatah bicara rasa kaku.

Dalam rangkap ini, perkataan angin, bayu, dan pawana ialah perkataan yang membawa pengertian yang sama. Penggunaan ketiga-tiga perkataan tersebut sebenarnya lewah dan tidak perlu. Empat baris berkenaan boleh diubah sebegini (sekadar cadangan):

Bayu yang berlalu

setia belai jiwa resah

akrab temaniku

dalam bisu sapaan

Pun demikian halnya dalam bait-bait seterusnya, terkesan unsur lewah yang merencatkan roman sajak yang dinukilkan. Memetik beberapa contoh, aku bukanlah jasad, aku ini hanyalah insan, bayu itu jemu, dan berhenti menghembus pawana sayu.  Hal sedemikian perlu diambil ingatan oleh saudara Adie.

Beralih kepada sajak seterusnya, iaitu “Damai yang Hilang di Langit Kota” oleh Randy Kembaren Zulfri. Lewat sajak ini, pengkaryanya melontarkan kebimbangannya akan keruntuhan nilai-nilai murni dalam institusi kemasyarakatan di kota. Isu yang sememang menuntut perhatian serius agar tidak menjadi semakin parah. Terdampar di tengah-tengah sebuah kota (bandar raya), saudara Randy mengimpikan ketenangan, kebahagiaan, keharmonian serta keakraban. Namun hal yang sedemikian sukar ditemui dalam sebuah bandar raya yang masyarakatnya berlumba-lumba mengejar unsur material sehingga meminggirkan nilai-nilai murni. Pada pandangan Randy masyarakat kota semakin kurang beradab, rakus serta songsang amalannya.

Mesej yang disampaikan lewat puisi ini sememangnya berat dan memerlukan penyantunan yang berhemah. Bukanlah suatu perkara yang mudah untuk mengubah sikap dan pemikiran masyarakat yang telah jauh tergelincir serta terpesong daripada landasan norma kehidupan yang sewajarnya. Kesedaran Randy akan isu sebegini menunjukkan bahawa masih ada insan yang peka dan ambil peduli. Dalam konteks ini, kerisauan berkenaan dilontarkan lewat penghasilan sajak, dengan harapan, suara hati itu dapat disampaikan secara ‘meluas’.

Namun demikian, lebih mendalam sentuhannya sekiranya Randy berupaya menyentuh nubari pembaca dan seterusnya merantaikan tindak balas yang positif sifatnya. Secara umumnya, sajak yang disajikan, cenderung ke arah bentuk prosa.  Bukanlah satu kesalahan, namun, aspek estetika puitika itu perlu diserlahkan. Dalam konteks ini, sisi yang dimaksudkan adalah dari segi pembinaan bait serta pemilihan diksi.  Sekadar mengambil beberapa contoh, dalam rangkap pertama, Randy memaparkan ‘pencarian kedamaian’ di tengah-tengah kepesatan pembangunan bandar raya, disusuli dengan rangkap-rangkap seterusnya yang menampilkan lukisan roman bandar raya yang kian dipenuhi kedut kebejatan. Empat rangkap yang menyusuli, mampu diringkaskan dalam sama ada satu atau dua rangkap yang padat. Perangkuman yang menitipkan aspek penitipan emosi dalam sajak, di samping penerapan ‘roh’ kepada sajak yang dihasilkan. Hal sedemikian berpaksikan pada hakikat bahawa yang dinukilkan adalah berupa unsur kebejatan yang selari dengan pembangunan teknologi dan infrastruktur. Cabaran ini hanya mampu dihadapi dengan kekuatan iman dan perpaduan. Rangkap akhir sajak ini, jika ditaakuli, memadai untuk membayangkan situasi yang berlaku, seperti yang dinukilkan sebegini oleh Randy;

Kota ini mengasuh insan

Menjadi hamba durhaka

Pada sang pencipta

Menjadi anak tak kenang budi

Membina keluarga yang berantakan

Melahir jiran yang melupakan

Membentuk masyarakat yang berlawanan.

Jika tiada kekuatan iman dan perpaduan.

Lanjutan daripada hal sedemikian itu, sajak ini mempunyai ruang untuk dimurnikan agar lebih terkesan impaknya.

Sajak terakhir yang dibicarakan ialah “Ode Buat Sang Pujangga”,karya Christine Tan Robert. Melihat tajuk sajak ini menghadirkan keterujaan untuk menaakulinya. Perasaan ini terbit daripada tafsiran perkataan “ode” yang jika dirujuk kepada Kamus Merriam-Webster, membawa maksud, ‘a lyric poem usually marked by exaltation of feeling and style, varying length of line, and complexity of stanza forms, something that shows respect for or celebrates the worth or influence of another’. Jika dirujuk Kamus Dewan Edisi Keempat, tidak tercatit perkataan “ode”, namun terdapat entri bagi kata “oda” yang bermaksud ‘sajak yang panjang yang menyanjung atau memuji seseorang atau sesuatu atau untuk meraikan sesuatu peristiwa’. Sebagai contoh, sajak To a Nightingle oleh Keat.

Namun, sajak yang dihadirkan oleh Christine berbentuk satu rangkap pendek yang terdiri daripada 11 baris seperti berikut;

Majas di celah jingga senja

Sering kali menggoda jiwa

Untuk memintal benang kata

Ditenun menjadi bait berirama

Bersulam matra rasa

Bunga tabur kenangan

Ode buat sang pujangga

Sendu rimanya kudendang

Mengiringi senja pulang

Dijemput malam

Fitrah alam…

Walaupun tidak menepati jangkaan berdasarkan takrif yang dihuraikan dalam kamus, namun penyulaman atau penenunan sajak ini amat menarik kerana dimulakan dengan bait majas di celah jingga senja yang memerihalkan terselit suatu kiasan di sebalik warna jingga yang dihadirkan sewaktu senja berlabuh. Christine sememangnya peka dan berhati-hati memilih citra atau imej yang ditampilkan dalam sajaknya sehingga kurang menampakkan unsur “kecacamarbaan” mahupun tidak selari. Hal ini diperlihatkan melalui bait-bait memintal benang kata, dan disusuli dengan ditenun menjadi bait …, dan bersulam matra rasa.

Pun demikian, muluk sekiranya pengekalan imej dilanjutkan dalam bait-bait seterusnya iaitu, sendu rimanya kudendang, mengiringi senja pulang. Dalam konteks ini, diusulkan supaya dikekalkan imej penenunan itu dengan memperagakan sama ada keringkam, songket mahupun cheongsam pada sajak yang dihasilkan. Lewat pandangan penulis, sajak ini sudah selayaknya disiarkan dalam ruangan Yang Indah Itu Bahasa.

Apa-apapun, tahniah dan syabas kepada ketiga-tiga orang penyumbang, iaitu, Adie Abd. Ghani, Randy Kembaren Zulfri dan Christine Tan Robert. Teruslah berkarya. Usah patah semangat. Galilah sebanyak ilmu yang mampu lewat pembacaan dan penaakulan karya-karya yang dihasilkan oleh para karyawan yang mapan dan terkenal. Dalam dunia kepengarangan, tiada istilah ‘cukup’ kerana semakin dalam penaakulan, semakin banyak unsur-unsur terkubur yang akan ditemui.

Sekali lagi, tahniah dan syabas. Semoga anda semua menempah kejayaan yang dihasratkan. Bahasa dijunjung, sastera disanjung.

See author's posts


Kemenangan ke atas PDRM ubati duka TFC

KEMENANGAN 4-0 ke atas Polis Diraja Malaysia (PDRM) pada aksi Liga Super malam kelmarin berjaya mengubat duka Terengganu FC (TFC) yang sebelum ini kalah tiga kali berturut-turut.

Ketua jurulatih TFC Nafuzi Zain mengakui anak buahnya semakin hilang keyakinan selepas tewas di tangan Melaka United, Johor Darul Ta’zim dan UiTM FC dan ia merupakan masalah utama skuad itu sebelum perlawanan pada malam kelmarin.

“Empat gol malam ini sudah sangat baik untuk kembalikan semangat pasukan menghadapi dua lagi perlawanan nanti. Apabila gol berjaya dijaringkan, pemain akan lebih yakin dan memberi mereka semangat untuk mencari lebih gol,” katanya dalam sidang media selepas perlawanan di Stadium Sultan Mizan Zainal Abidin.

Namun, Nafuzi berkata kemenangan itu tidak menjadikan skuad Penyu terlalu yakin menghadapi Felda United, Sabtu depan (3 Oktober) meskipun  ‘The Fighters’ tewas 1-5 kepada Perak malam kelmarin.

“Lain pasukan lain kekuatannya, semuanya berbeza, seperti sebelum ini kita (TFC) menang dengan Sabah namun dengan UiTM FC mungkin ada yang menjangkakan kita menang mudah tetapi kita tewas akhirnya. Jadi walaupun mereka (Felda United) kalah malam tadi (Jumaat) ia bukan satu kepastian kita akan menang nanti,” katanya.

Perlawanan malam tadi menyaksikan TFC mudah meraih tiga mata menerusi kemenangan empat gol melalui jaringan kapten pasukan Lee Andrew Tuck dan pemain kelahiran Singapura Muhammad Faris Ramli, yang masing-masing menyumbangkan dua gol.

Sementara itu, Ketua Jurulatih PDRM Mohamad Ishak Kunju Mohamad mengambil tanggungjawab atas kekalahan pasukannya yang sekali gus menutup peluang ‘The Cops’ dalam saingan Liga Super musim depan.

Mohamad Ishak turut mengakui pemainnya tidak menunjukkan aksi sebenar sehingga menyebabkan mereka pulang dengan tangan kosong.

“Mungkin apa yang saya cuba hendak buat apabila berlawan dengan Terengganu tidak menjadi, dan saya rasa aksi pemain saya tidak cukup tajam dan tidak cukup agresif.

“Mereka tidak berikan yang maksimum. Mungkin juga faktor pemilihan pemain yang saya buat,” katanya.- Bernama

See author's posts


Anak Sarawak gegar Pakistan

KEBANGGAAN… Daeloniel McDelon muncul juara pada Kejohanan Tinju Profesional Pakistan

PENINJU tunggal Malaysia, Daeloniel McDelon mengharumkan nama negara dan Sarawak amnya apabila berjaya muncul juara pada Kejohanan Tinju Profesional Pakistan, kelmarin.

Petinju berasal dari Sri Aman, Sarawak itu menewaskan peninju tuan rumah, Sikender Abbasi menerusi pukulan technical knock out (TKO) dalam kategori 57 kilogram (kg).

Daeloniel, 23, merupakan satu-satunya petinju yang mewakili Malaysia untuk menyertai acara itu yang diadakan pada 11 Jun lalu di Stadium Lalak Jan di bandar Gilgit-Baltistan.

Kejohanan itu turut menampilkan peserta dari negara Indonesia, Thailand, Filipina, Korea Selatan dan Nigeria.

Beliau berkata kemenangan TKO pada pusingan ke-3 dan menjadi juara adalah pengalaman yang sangat berharga diperolehi olehnya.

“Saya melalui persiapan dan latihan rapi sebelum acara ini kerana Sikendar mempunyai rekod tinju yang cemerlang sepanjang kariernya.

“Dalam perlawanan itu, saya pada mulanya tertekan dengan sorakan padu tuan rumah yang menyokong pihak lawan, namun saya berjaya menyerap tekanan ini sehingga menjadi juara,” ujarnya.

Daeloniel mengucapkan terima kasih kepada Brico Langbay Santig dari Highland Boxing Promotions dan UW Boxing Promotions yang mempercayai serta kemampuannya dengan memberi peluang untuk beliau bertarung dalam acara antarabangsa tersebut.

“Terima kasih juga saya tujukan kepada jurulatih Wilbur Andogan dan Sapok Biki, rakan sparring, penaja iaitu Datuk Dzoolcarnine Ahmad Lek dan Sharon Bribrosh dari Persatuan Tinju Kuching, Jurulatih Ting (SMK Serian) dan M. Irfan dari Boxing Gym (Brunei) atas sumbangan mereka serta ahli keluarga dan rakan-rakan saya yang telah memberikan kata-katan semangat dan sokongan kepada saya,” tegasnya.

Dalam pada itu, Daeloniel pernah memenangi pingat emas di Kejohanan Tinju Zon Borneo 2015, pingat emas di Kejohanan Tinju Profesional Jakarta 2016, pingat emas di Kejohanan Tinju Profesional Mayor Cup Johor 2018, pingat emas di Kejohanan Tinju Kebangsaan Piala Malaysia Edisi 2019-2021 dan pingat emas di Kejohanan Tinju Piala Menteri Belia dan Sukan pada tahun ini.

Oleh ADI SAFARMAN

See author's posts


Capai 91 peratus setakat 20 Julai

KUALA LUMPUR: Tahap pencapaian pelaksanaan Pakej Rangsangan Ekonomi Prihatin Rakyat (PRIHATIN) oleh kerajaan setakat 20 Julai, 2020, telah mencatat kadar yang tinggi iaitu 91 peratus, dengan jumlah pembayaran sebanyak RM14.3 bilion.

Menteri Kewangan Tengku Datuk Seri Zafrul Abdul Aziz ini adalah menerusi pemberian tunai secara ‘one-off’ seperti Bantuan Prihatin Nasional (BPN), bantuan kepada pelajar institut pengajian tinggi (IPT), pemandu e-hailing dan teksi, pesara kerajaan, dan lain-lain.

Bagi inisiatif yang melibatkan perlaksanaan dalam jangka masa antara tiga hingga enam bulan pula seperti diskaun bil elektrik, subsidi upah (asal), moratorium, e-CAP Kumpulan Wang Simpanan Pekerja (KSWP) dan lain-lain, yang melibatkan pembayaran sebanyak RM68 bilion, pelaksanaan adalah pada tahap 54 peratus, berbanding 50 peratus minggu lalu.

“Ini adalah kadar yang memberangsangkan memandangkan kita berada pada peringkat pertengahan pelaksanaan langkah-langkah tersebut,” kata Tengku Zafrul dalam Laporan Laksana Ke-14, PRIHATIN & Pelan Jana Semula Ekonomi Negara (PENJANA).

Sementara itu, di bawah PENJANA menerusi Matlamat 1: Memperkasakan Rakyat, beliau berkata sebanyak 7,695 tuntutan berjumlah lebih RM588,000 diluluskan menerusi Skim Kesihatan PEKA B40, setakat 20 Julai 2020.

Kedua, di bawah program My30, bagi tempoh yang sama, sebanyak 119,844 pas telah dijual, iaitu peningkatan daripada 112,500 pas, dan subsidi kerajaan bagi pas-pas My30 setakat ini bernilai RM20.4 juta (peningkatan daripada 19.13 juta).

Ketiga, Program Insentif Pengambilan Pekerja dan Bantuan Latihan – sejak pendaftaran dibuka pada 15 Jun, 2020, seramai 5,055 pekerja telah mendapat pekerjaan. Jumlah ini merangkumi 3,500 di bawah umur 40 tahun, 800 bagi 40 – 60 tahun, 55 Orang Kelainan Upaya (OKU) dan 700 perantis.

Bantuan Sosial bagi Golongan Mudah Terjejas pula, Tengku Zafrul menjelaskan bantuan ‘one-off’ RM300 sudah dibayar melibatkan kumpulan OKU dengan seramai 184,538 penerima melibatkan bayaran RM55.36 juta dan kumpulan Perkhidmatan Bantuan Rumah, melibatkan 1,800 penerima berjumlah RM540,000.

Tengku Zafrul berkata proses bayaran akan diteruskan kepada kumpulan ini dan juga kumpulan ibu tunggal sehingga hujung bulan Julai 2020.

Dalam pada itu, menerusi  Matlamat 2: Melonjakkan Perniagaan pula, beliau berkata menerusi Skim Pemulihan Perniagaan Tekun (TBRS), sebanyak 259 permohonan telah diluluskan dengan jumlah RM1.92 juta, setakat 20 Julai, 2020.

Kedua, inisiatif baru yang dilancarkan bulan ini iaitu Skim SME-Go bagi Membantu Aliran Tunai PKS, merupakan kemudahan pembiayaan yang disediakan oleh SME Bank kepada kontraktor yang dianugerahkan projek-projek kecil kerajaan di bawah Pakej Rangsangan Ekonomi (PRE) 2020 dan pakej rangsangan PRIHATIN.

Skim ini dijangka memberi manfaat kepada 16,000 kontraktor kelas G2 dan G3, kata Tengku Zafrul.

“Tujuan pembiayaan Skim SME-Go ini adalah untuk keperluan modal kerja bagi kontrak tersebut dan margin pembiayaan adalah sehingga 100 peratus daripada kos kontrak,” jelas beliau.

PKS yang berminat membuat permohonan boleh melayari laman sesawang https://www.smebank.com.my/ms/smego untuk maklumat lanjut. – Bernama

See author's posts


Rakuten turunkan sasaran akhir tahun

KUALA LUMPUR: Rakuten Trade Sdn Bhd menyemak semula sasaran akhir tahunnya bagi petunjuk pasaran FTSE Bursa Malaysia KLCI (FBM KLCI) dengan menurunkannya kepada 1,585 daripada 1,630 kerana ia tidak menjangkakan premium penilaian akan kembali ke dalam pasaran dalam masa terdekat ini walaupun terdapatnya kehadiran beberapa dana asing.

Ketua Penyelidikannya Kenny Yee berkata, petunjuk pasaran itu juga diunjur kekal seperti prestasi sekarang bagi tempoh separuh pertama 2022 tetapi sentimen dijangka bertambah baik pada separuh kedua 2022 dengan unjuran akhir tahun sekitar 1,700 mata.

Menurutnya sentimen terjejas disebabkan oleh pengumuman Cukai Makmur yang akan dikenakan sekali kepada syarikat semasa pembentangan Bajet 2022 baru-baru ini dan penarikan semula had cuti setem ke atas nota kontrak.

Namun katanya, satu-satunya sokongan bagi bursa tempatan adalah penilaian pasaran rendah ketika ini yang mungkin mengehadkan aliran keluar.

“Dengan prestasi tidak menentu di pasaran Wall Street, kami menjangkakan beberapa dana akan beralih ke destinasi lain terutamanya di Asia. Malaysia, yang menjadi sebahagian daripada rantau Asia Tenggara juga dijangka menerima kesan limpahan aliran dana,” katanya pada satu taklimat media, di sini, hari ini.

Yee berkata, dari segi penilaian, nisbah harga-perolehan FBM KLCI kini berada pada diskaun tertingginya pada 30 peratus daripada purata sejarah berbanding bursa serantau lain.

Beliau berkata penilaian rendah bursa tempatan itu mungkin diterjemahkan kepada kemeruapan rendah jadi dana asing mungkin menganggap pasaran tersebut sebagai pasaran yang selamat buat masa ini, seperti yang dilihat menerusi penurunan aliran keluar dana asing setakat tahun ini yang berjumlah RM1.5 bilion berbanding jumlah yang besar sebanyak RM24 bilion pada 2020.

“Walaupun keadaan kemeruapan mungkin berkurangan buat masa ini, ia dijangka meningkat memandangkan program pengurangan pembelian bon Amerika Syarikat (AS) kini menjadi kenyataan ditambah dengan kemungkinan kenaikan kadar faedah, justeru dana asing dijangka terus mengalir masuk ke Malaysia kerana jangkaan kemeruapan rendah akan berfungsi sebagai penampan kepada sebarang perubahan serantau,” katanya.

Beliau berkata, perkembangan menarik yang dilihat adalah aliran masuk asing sejak Ogos yang berjumlah RM3.9 bilion.

Bagi tahun depan, beliau menjangkakan aliran masuk dana asing kekal positif ke dalam pasaran tempatan walaupun kuantumnya mungkin tidak tinggi.

Yee berpandangan pada 2022, sektor perbankan dijangka terus kekal berdaya tahan untuk menyokong FBM KLCI.

Bagi penyertaan runcit pula, beliau berkata bagi tahun ini aliran masuk daripada sektor runcit berjumlah RM25.6 bilion berbanding RM14.2 bilion pada 2020, namun begitu, penarikan semula duti setem RM200 mungkin tidak menggalakkan dagangan momentum tinggi pada masa depan.

Mengenai perkembangan lain, beliau mengunjurkan ringgit mengukuh berbanding dolar AS di tengah-tengah pemulihan harga minyak mentah global ditambah dengan jangkaan kembalinya semula dana asing.

“Keseluruhannya, kami menjangkakan ringgit diniagakan sekitar RM4.10-4.15 berbanding dolar AS menjelang akhir tahun ini,” katanya. – Bernama

See author's posts


Belanjawan Negara 2023: Perlu sejajar taraf berstatus wilayah

PADA 11 Februari 2022  telah diumumkan  bahawa Sabah dan Sarawak secara rasmi diiktiraf sebagai rakan kongsi setara dengan Semenanjung Malaysia apabila pindaan kepada fasal (2) Perkara 1 dan fasal (2) Perkara 160 Perlembagaan Persekutuan atau dikenali sebagai  Akta Perlembagaan (pindaan) 2022 (Akta A1642) telah diperkenan Yang Dipertuan Agong.  Akt aini memberikan kedudukan Sabah dan Sarawak di negara ini selaras dengan aspek  yang dinyatakan dan dicadangkan dalam Perjanjian Malaysia 1963 (MA63).

Pengisitiharan Sabah dan Sarawak sebagai wilayah merupakan kejayaan besar, walaupun yang lebih besar agar  lebih baik Sarawak berstatus’negara’ yang lebih besar dan luas. Apa pun, keputusan tersebut, sesuai dengan Sarawak dan Sabah yang diuar-uarakan berstatus wilayah, ia perlu  diseiringkan dengan pembangunan yang lebih, peruntukan yang lebih luas dalam konteks belanjawan 2023 terhadap Sabah dan Sarawak.

Status Wilayah

Pengumuman status Wilayah perlu membawa faedah kepada rakyat Sarawak dan kesan yang dapat dirasaikan, dinikmati dan melimpah hingga ke rakyat biasa.  Sudah pasti, misalnya perlunya  usaha jihad kemiskinan  terhadap isu kemiskinan Sarawak yang dikategorikan sebagai  negeri ketiga miskin selepas Kelantan dan Sabah sebagamana laporan statistik rasmi negara.  Ia berpunca daripada ketidaksamaan dan pembangunan yang tidak seimbang di seluruh negara dari segi kekayaan, pendapatan, pendidikan dan infrastruktur.

Maka perlu data yang lebih tepat, mudah diakses sentiasa dikemaskini agar segala permasalahan dapat ditangani dan dikenal pasti. Seterusnya keperluan sebenar penduduk dapat dirumuskan  dan diperincikan aspek perancangan dan tindakan.

Tindakan bersepadu perlu disegerakan dan masalah yang perlu ditangani ialah perlunya peruntukan yang lebih besar bagi memastikan isu kemiskinan  dapat ditangani dengan lebih berkesan.  Terdapat 30 lokaliti telah dikenal pasti  sebagai kemiskinan tegar oleh kerajaan Persekutuan dan Kerajaan Negeri. Maka, sebagai negeri yang diiktiraf sebagai berstatus wilayah, Sabah dan Sarawak diiktiraf oleh persekutuan sejak awal tahun ini,  maka amat wajar perlu diikuti dengan pertambahan bajet berganda sesuai dengan status baharu tersebut. Sarawak dan Sabah kini berstatus wilayah akan hanya dianggap retorik apabila peruntukan belanjawan  tidak ada peningkatan besar diserlahkan.

Gandakan Belanjawan

Secara keseluruhannya kerajaan persekutuan perlu menggandakan bajet untuk seharusnya membantu Sarawak  dan Sabah menjadi sebuah negeri berstatus maju pada 2030 dan berkuasa ekonomi digital. Mekanisme khusus yang sesuai diaplikasikan terhadap Sarawak dan Sabah terutama dalam aspek menangani kenaikan kos sara hidup ketika ini ialah bantuan bersasar untuk kelompok B40 dan pada masa yang sama tidak meminggirkan golongan kelas menengah  yang memerlukan bantuan dan sokongan kerajaan. Misalnya meningkatkan bantuan dan inisiatif melalui TERAJU dan geran inisiatif agensi kerajaan yang lain. Maknanya,  setiap lapisan masyarakat mendapat limpahan yang sama dalam bentuk yang berlainan agar kemajuan ekonomi Sarawak dapat dipertingkat.

Dari aspek pembangunan infrastruktur pula, perlu segera peruntukan lebih besar Sarawak dilihat masih memerlukan lebih banyak pembangunan infra terutama keperluan asas seperti jalan raya, bekalan air bersih  dan membaiki sekolah-sekolah daif. Apalah ertinya status wilayah tanpa  peningkatan peruntukan dalam pembangunan infrastrukur.

Mempertingkat Kemudahan

Begitu juga isu lain seperti jaringan internet dan akses  pendidikan, perlu diperluaskan dan dipermudahkan kerana kini ia merupakan perkara asas keperluan manusia dewasa kini.  Ini penting bagi keperluan memajukan aspek pelancongan setempat.

Misalnya perlu melihat aspek kepentingan  perluasan sector e-dagang  di luar bandar diperkasakan secara lebih menyeluruh. Hal ini kerana potensi sangat besar kerana hasil pendapatan e-dagang meningkat sebanyak 7.7 peratus kepada RM288.2 bilion pada suku kedua 2022 berbanding RM267.2bilion pada tempoh sama didorong terutama oleh sektor pembuatan dan perkhidmatan.

Dengan kata lain, ia perlu melihat potensi sumber bekalan kawasan di luar  bandar tidak ketinggalan  dan perlu dipastikan input ekonomi digital luar bandar dapat diperkasakan memandangkan  saiz pasaran e-dagang dijangka lebih besar pendapatan  iaitu sebanyak RM1.65 trilion menjelang 2025. Maka, jika kerajaan memasukkan inisiatif yang boleh memperkasakan pendigitalan di luar bandar maka  a akan membantu meningkatkan pendapatan rakyat di luar bandar.

Penjualan tudung keringkam dari Gedong  penjualan ikan tahai di Lawas boleh diperluas secara lebih baik lagi secara e-dagang dan pasarannya melangkaui sempadan negara.  Di tambah pula dengan inisiatif kerajaan dalam membantu Perusahaan kecial dan Sederhana (PKS) bukan sahaja dari segi bantuan yang bersifat konvensional akan tetapi melihat aspek keperluan mikro dan makro keperluan semasa.

Tanpa jaringan internet yang lebih luas dan mantap ekonomi digital hanyalah sekadar retorik politik. Maka, belanjawan 2023 yang akan dibentangkan Jumaat ini diharap akan terus menyediakan peruntukan besar kepada Sabah dan Sarawak bagi melaksanakan projek pembangunan khususnya infrastruktur dan pendidikan di kawasan pedalaman kedua-dua negeri itu yang merupakan komponen atau mekanisme untuk memberikan impak setemat dan memajukan rakyat.

Peruntukan

Di bawah Belanjawan  2022, sebanyak RM5.16 bilion diperuntukkan kepada Sabah dan RM4.67 bilion untuk Sarawak bagi tujuan perbelanjaan pembangunan dan ia merupakan peningkatan sebanyak RM104 juta bagi Sabah dan RM158 juta bagi Sarawak berbanding tahun 2021. Sudah pasti peningkatan yang lebih besar pada belanjawan 2023 amatlah dinanti-nantikkan oleh seluruh rakyat Malaysia.

Lebih banyak peluang pekerjaan, latihan kemahiran dan keusahawanan dapat diberikan tempat di kawasan dikenali pasti  yang mempunyai peratusan tinggi kemiskinan tegar. Gaji yang munasabah juga perlu diambilkira sesuai dengang bidang kerja bagi memastikan aspek keselamatan sosial pekerja dipelihara dan dilindungi agar kelompok ini berasa selamat dan bebas daripada belenggu kemikinan.

Berdasarkan situasi ini, rakyat Sarawak berharap belanjawan 2023 memberikan manfaat yang lebih besar  sesuai dengan status wilayah yang diperoleh.  Peningkatan belanjawan menunjukkan komitmen kerajaan persekutuan dan kerjasama erat di antara  kerajaan negeri Sarawak dan Putrajaya.

Hakikatnya peningkatan belanjawan 2023 kepada Sarawak dan Sabah akan dapat merapatkan jurang pendapatan, infrastruktur,  menangani isu kemiskinan dan meningkatkan lagi mutu pendidikan di seberang Laut China Selatan. Semoga harapan rakyat negeri Sarawak dan Sabah tidak dipersia-siakan.

Profesor Madya Dr Awang Azman Awang Pawi ialah penganalisis sosiopolitik dan sosiobudaya di Jabatan Sosiobudaya, Universiti Malaya, Kuala Lumpur. Beliau juga ialah felo penyelidik Pusat Kajian Demokrasi dan Pilihan Raya Universiti Malaya (UMCEDEL)

See author's posts


Culik Warga Palestin: Polis siasat jika ada penglibatan agensi perisikan luar

KUALA LUMPUR: Polis sedang menyiasat sekiranya wujud penglibatan agensi perisikan luar berhubung kes penculikan warga Palestin.

Ketua Polis Kuala Lumpur, Datuk Azmi Abu Kassim berkata, pihaknya juga belum dapat mengesahkan penglibatan agensi luar dalam kes penculikan itu seperti yang didakwa sebuah akhbar tempatan semalam.

“Saya tidak boleh beritahu sama ada Mossad terlibat atau tidak kerana siasatan masih berterusan dan polis juga tidak pasti dari mana akhbar berkenaan memperoleh sumber sedemikian.

“Laporan akhbar berkenaan telah menimbulkan spekulasi dan mengganggu siasatan polis berhubung perkara ini,” katanya dalam sidang media selepas merasmikan Rapid KL Safety Point di Stesen MRT Kampung Batu di sini, hari ini.

Beliau berkata demikian ketika diminta mengulas mengenai pendedahan sebuah akhbar tempatan berbahasa Inggeris yang melaporkan agensi perisikan Israel, Mossad merupakan dalang yang mengupah warga tempatan untuk menculik seorang warga Palestin, Omar Z. M. Albelbaisy Raeda.

Azmi berkata, polis akan memanggil wakil dari akhbar berkenaan untuk diambil keterangan pada hari ini bagi membantu siasatan.

“Saya berharap rakan media memberi kerjasama dalam menyampaikan maklumat. Jika sesuatu perkara itu boleh diberitahu, saya pasti akan maklumkan pada semua,” katanya.

Semalam, media melaporkan Kementerian Dalam Negeri sedang membuat penelitian berhubung dakwaan penglibatan ejen perisikan Israel, Mossad dalam insiden penculikan seorang warga Palestin.

Pada 5 Oktober lepas, media melaporkan polis menyelamatkan mangsa berumur 31 tahun itu sehari selepas dia diculik oleh individu yang menaiki sebuah kenderaan pelbagai guna (MPV) Toyota Vellfire.

Mangsa diselamatkan selepas polis menahan 18 individu dalam operasi berasingan di Kuala Langat, Ampang dan Beranang di Selangor serta di Melaka bermula 29 September hingga 4 Oktober.

Pada Jumaat lepas, 11 individu termasuk seorang wanita didakwa di Mahkamah Majistret Kuala Lumpur atas pertuduhan menculik Omar bagi mendapatkan maklumat berkaitan perisian yang digunakan untuk menggodam telefon bimbit. – Bernama

See author's posts


56 organisasi terima RM284,000

MUKAH: Sejumlah RM284,000 peruntukan telah diagihkan  kepada beberapa buah organisasi di sini semalam.

Geran MRP (Projek Mini Luar Bandar) bagi Kawasan ADUN Balingian ini telah disampaikan oleh Ahli Dewan Undangan Negeri (ADUN) Balingian, Abdul Yakub Arbi.

Penerima-penerimanya adalah terdiri pada  25 Jawatankuasa Keselamatan  dan  Kemajuan Kampung (JKKK),  tiga Jawatankuasa Pengurusan (JP) Masjid, 15 JP Surau, lapan kelab,  dua JK Tetap Aktiviti Keagamaan (JKTA), dua NGO (Badan Bukan Kerajaan) dan  satu persatuan.

Pegawai Daerah Mukah, Shafrie Saili menerima bagi pihak kelab, persatuan, NGO dan  JKTA, manakala Pemanca Mohamad@Mohd Jali Kawi mewakili  JKKK, dan Ustaz Awang Yusshamry Awang Yusof dari Jabatan Agama  Islam Sarawak Mukah untuk JP Masjid dan Surau.

Penyerahan ‘Out-Right’ geran itu telah diadakan di Ruangan Pameran, Lobi Aras Bawah Menara Pehin Setia Raja Mukah.

Ketika ditemui selepas itu, Abdul Yakub menasihati orang ramai untuk sentiasa mematuhi Perintah Kawalan Pergerakan(PKP) untuk kesejahteraan bersama.

“Terutamanya ‘Penjarakan Sosial’ ia harus dipatuhi walaupun sekarang ini dah diperbolehkan lebih daripada seorang dalam sebuah kereta dan  berhati-berhati di mana jua berada,” ujarnya.

Ujarnya, kepatuhan itu penting termasuk disiplin diri kerana kesihatan amatlah penting bukan kelonggaran atau sebagainya yang boleh menyebabkan kemudaratan.

Sementara itu, Shafrie mengakui bahawa majlis ringkas yang dihadiri oleh kurang daripada sepuluh orang termasuk wartawan itu adalah penyamapaian MRP yang pertama diadakan di sana semenjak PKP diperkuatkuasakan pada 18 Mac tahun ini.

Antara yang hadir, selain penerima, ialah Penolong Pegawai Daerah Mukah,  Pleadzman Ahip dan Pengawai Tadbir  Nolin Gendang.

See author's posts


Budak Sorong Tolak kereta sorong cari rezeki

TUNGGU PENGUNJUNG…Beberapa budak sorong menunggu pengunjung pasar yang memerlukan perkhidmatan mereka di Pasar Umum Sandakan. Foto BERNAMA

‘BUDAK SORONG yang menyediakan perkhidmatan mengangkat barangan dan melakukan kerja-kerja berkaitan di Pasar Umum Sandakan di sini menjadi identiti unik pasar tersebut.

Kehadiran mereka, yang kebanyakannya terdiri daripada remaja keciciran persekolahan, sememangnya memudahkan pembeli dan peniaga, namun masing-masing mempunyai latar belakang dan kisah tersendiri yang membuatkan mereka memilih mencari rezeki dengan menolak kereta sorong.

“Saya mula kerja 5.00 pagi sehinggalah 12.00 tengah hari,” kata Omar Sayadi memulakan bicara ketika ditemui Bernama.

Remaja bertubuh kecil berusia 14 tahun itu tidak pernah bersekolah dan mula bekerja sebagai budak sorong sejak beberapa bulan lepas bagi menampung keperluan hidup dirinya, bapa yang sakit serta seorang adik, setelah ditinggalkan ibu.

Menurut Omar dia bangun seawal empat pagi dan berjalan kaki kira-kira tiga kilometer untuk ke pasar tersebut.

KERJA UNTUK KELUARGA

“Dulu bapa kerja mandur di ladang, sekarang dia sakit jadi saya kena kerja,” katanya yang terpaksa meminjam kereta sorong ibu saudaranya.

Tanpa menetapkan upah dan hanya bergantung pada keikhlasan pengunjung, Omar mampu menjana pendapatan antara RM30 hingga RM50 sehari yang akan diserahkan kepada bapanya untuk perbelanjaan harian mereka.

Sementara itu, keinginan untuk membeli pakaian baru selain membantu keluarga, mendorong Conan Abdullah, 18, menjadi budak sorong sejak tiga tahun lepas.

“Saya tidak pernah ke sekolah, jadi ini saja pekerjaan yang mampu dibuat. Alhamdulillah, dapatlah juga RM50 sehari, tak akan nak minta duit dari mak lagi, mereka (keluarga) pun bukan orang senang” katanya yang meminjam wang dari rakan-rakan untuk membeli kereta sorong berharga RM140.

Conan yang bekerja dari 6.00 pagi hingga 3.00 petang, bercita-cita mahu menjadi penjual sayur yang berjaya.

LEBIH BAIK DARI MINTA SEDEKA

Bagi Saiful Umrah, 24, yang bersekolah hanya setakat tahun empat, melakukan pekerjaan itu adalah lebih baik dari meminta sedekah.

Ditanya mengenai pandangan masyarakat terhadap mereka, Saiful berkata ada pengunjung yang agak takut apabila ditawarkan perkhidmatan itu dan tidak percayakan mereka.

“Kami bukan budak jahat, kami hanya tolong angkat barang sahaja, bagilah berapa pun kami terima, yang penting ikhlas,” katanya.

Seorang pengunjung pasar Mirnah Razali, 51, berkata khidmat budak sorong amat diperlukannya terutama apabila dia membeli barang dalam jumlah yang banyak.

“Mereka budak baik, tidak mengganggu pengunjung, memudahkan membeli keperluan dan bayaran pun mereka tidak tetapkan,” katanya yang akan ke pasar seminggu sekali untuk mendapatkan barangan keperluan.

Tinjauan Bernama mendapati terdapat lebih 40 orang budak sorong di pasar berkenaan yang sentiasa bersedia memberi perkhidmatan mereka kepada pengunjung. – Bernama

See author's posts


Usaha India untuk mampu diri

KUALA LUMPUR: Usaha India untuk mengurangkan pergantungan import minyak masak merupakan sebahagian daripada usahanya yang lebih besar bagi mampu diri dalam makanan.

Sebelum ini pun, sudah banyak dialog bertujuan bagi mengurangkan bil import minyak sayuran negara itu yang agak besar, yang mana, India sedang menggalakkan golongan petani untuk meningkatkan pengeluaran minyak bijirin dan memperuntukkan lebih banyak tanah bagi penanaman ladang kelapa sawit.

Minyak sawit merangkumi kira-kira 60 peratus daripada 15 juta tan minyak sayuran India dan kebanyakannya dibekalkan oleh pengeluar terbesar seperti Indonesia dan Malaysia.

Pengimport minyak makan terbesar di dunia itu turut bergantung kepada Argentina, Brazil, Ukraine dan Rusia untuk minyak kacang soya serta bunga matahari..

Import produk itu perlu memenuhi kira-kira 70 peratus kekurangan dalam permintaan minyak makan India, kata Ketua Pegawai Eksekutif Sunvin Group, Sandeep Bajoria, sebuah kumpulan utama dalam industri berkenaan.

Kerajaan India mahu mengurangkan kebergantungan import kepada kira-kira separuh daripada jumlah keperluan negara menjelang 2025.

“Ia bukan mengenai minyak sawit semata-mata. Secara keseluruhan, India mahu mengurangkan pergantungan kepada minyak makan yang diimport, jadi sudah ada usaha untuk mempromosikan minyak bijiran tempatan seperti sesawi dan biji sawi, kacang soya serta kacang tanah,” Bajoria memberitahu Bernama.

Kejatuhan ekonomi berikutan pandemik Covid-19 mengukuhkan lagi usaha India untuk menyelamatkan pertukaran asing.

Kerajaan merancang untuk meningkatkan cukai import ke atas minyak makan dan menggunakan lebihan itu dalam menyokong pengeluaran minyak bijirin domestik, kata satu laporan media baru-baru ini.

Permintaan tahunan bagi minyak makan adalah sebanyak 25 juta tan dalam negara yang mempunyai 1.38 bilion penduduk tetapi kegawatan ekonomi akibat pandemik baru-baru ini telah mengurangkan penggunaan dalam segmen utama seperti hospitaliti dan makanan.

“India telah mencipta keajaiban dalam pertanian sehingga mampu menyediakan makanan kepada penduduknya yang besar, jadi ia yakin dapat mencapai matlamat dalam mengurangkan pergantungan import minyak makan menjelang 2015. Tempoh gestasi untuk sawit adalah selama empat tahun,” kata Presiden Persatuan Pengeluar Minyak Sayuran India (IVPA), Sudhakar Desai.

“India perlu meningkatkan pengeluaran domestik daripada 7.5 juta tan kepada 12 juta tan untuk mencapai sasaran pengurangan import kepada 45 peratus. Fokus berterusan dengan gabungan sokongan dasar dan pelaburan kewangan, terutamanya dalam pengairan, mampu dicapai dalam tempoh tertentu,” katanya kepada Bernama.

Pengeluaran minyak bijirin sedang dibuat di atas 27 juta hektar tanah dan 72 peratus daripadanya terletak dalam kawasan yang menerima taburan hujan yang lebih baik, menurut satu laporan daripada Misi Kebangsaan Mengenai Minyak Sawit dan Minyak Bjirin India (NMOOP).

Kawasan berpotensi yang dikenal pasti untuk penanaman kelapa sawit adalah di selatan dan timur India, termasuk kawasan Andhra Pradesh, Arunachal Pradesh, Assam, Karnataka, Kerala, Mizoram dan Tamil Nadu.

India merancang untuk mempunyai kira-kira 2 juta hektar ladang kelapa sawit berbanding dengan 316,600 hektar pada akhir tahun kewangan 2016-17 (April-Mac), kata satu penemuan di laman web Misi Keselamatan Makanan Negara.

Pada 1991, kawasan perladangan kelapa sawit hanya seluas 8,585 hektar.

India turut melihat potensi tanaman lain, memandangkan import turut merangkumi komoditi lain.

Misalnya, negeri Rajasthan sedang bereksperimen dengan peladangan zaitun bagi memenuhi permintaan daripada pengguna mewah yang terdedah kepada masakan asing dalam tempoh dua dekad sejak kepesatan globalisasi.

Persatuan Zaitun India (IOA), sebuah badan perdagangan yang ditubuhkan pada 2007 berkata import minyak zaitun India pada tahun fiskal 2018-19 berjumlah 11,669 tan.

Bajoria menggambarkan minyak zaitun sebagai produk ‘mewah’ untuk pasaran India dan melihat rancangan tempatan dalam mengembangkan perladangan zaitun adalah kurang realistik.

Sama ada sesuatu produk itu mempunyai tarikan yang elit atau bertujuan bagi penggunaan besar-besaran, misi keselamatan makanan India adalah kredibel dan boleh dipercayai.- Bernama

See author's posts


FAMA catat hasil jualan RM122 juta

JOHOR BAHRU: Lembaga Pemasaran Pertanian Persekutuan (FAMA) mencatatkan hasil jualan sebanyak RM122 juta menerusi rangkaian outlet seliaan lembaga itu dari 1 September hingga 18 Oktober lalu.

Ketua Pengarah FAMA Datuk Zainal Bidin Yang Razali berkata, 368 rangkaian outlet yang mula dibuka di seluruh negara memberi manfaat kepada lebih 12,131 usahawan dan 2.26 juta pelanggan untuk mendapatkan produk agromakanan yang ditawarkan.

Katanya pembukaan rangkaian outlet dengan mengadaptasi prosedur operasi standard (SOP) yang ditetapkan Majlis Keselamatan Negara (MKN) itu menunjukkan satu indikator positif berikutan jumlah dan hasil keuntungan yang dicapai melebihi daripada sasaran awal ditetapkan FAMA.

Pembukaan semula rangkaian outlet FAMA merangkumi 35 pasar tani kekal, 266 pasar tani, 19 medan gerai buah-buahan segar, lima Agrobazaaar R&R serta lima pasar tamu.

“Pada mulanya, kita menyasarkan untuk membuka sebanyak 241 outlet namun, sehingga 18 Oktober, kita telah membuka 368 outlet.

“Dari segi jumlah usahawan, kita menyasarkan sebanyak 6,000 usahawan dan itu (sasaran) sehingga Disember tetapi setakat Isnin lepas, lebih 12,000 usahawan telah menjalankan perniagaan.

“Dari segi nilai jualan pula, kita menyasarkan sebanyak RM200 juta sehingga 31 Disember ini, namun sehingga kini nilai jualan yang telah dijana oleh usahawan setakat Isnin lepas mencatatkan nilai jualan sebanyak RM122 juta.

“Oleh itu, menjelang akhir tahun nanti kita boleh mencapai lebih daripada yang disasarkan,” katanya pada sidang media di sini, Sabtu.

Terdahulu, satu sesi sidang video antara Menteri Pertanian dan Industri Makanan (MAFI) Datuk Seri Dr. Ronald Kiandee dan Pesuruhjaya Tinggi Malaysia ke Singapura Datuk Dr Azfar Mohamad Mustafar telah diadakan di FAMA Negeri Johor.

Ronald turut menyampaikan sumbangan 2.5 tan metrik produk agromakanan menerusi MAFI Prihatin kepada enam buah rumah kebajikan masyarakat di sekitar Johor Bahru yang memberi manfaat kepada 350 penerima.

Sumbangan berkenaan turut disampaikan kepada 200 rakyat Malaysia yang terkandas di Singapura.

Menerusi MAFI Prihatin melalui FAMA, bagi tempoh Jun hingga 18 Okt, sebanyak 90 tan metrik makanan telah disalurkan melibatkan nilai RM330,000 telah diberikan kepada 40,000 penerima di 209 lokasi di seluruh negara.

Di Johor pula, pelaksanaan MAFI Prihatin melalui FAMA telah memberi manfaat kepada 3,480 individu di 14 lokasi di seluruh negeri dengan nilai bantuan berjumlah RM35,000.

– Bernama

See author's posts


PM Libya umum mahu berundur

TRIPOLI: Perdana Menteri Libya, Fayez Sarraj, yang disokong Pertubuhan Bangsa-Bangsa Bersatu (PBB) pada Rabu mengumumkan hasratnya mahu melepaskan jawatannya bermula Oktober, lapor agensi berita Xinhua.

“Saya meminta Jawatankuasa Dialog membentuk pihak berkuasa eksekutif baharu untuk memastikan peralihan kuasa yang aman dan lancar,” kata Sarraj dalam ucapannya yang disiarkan stesen televisyen.

Sarraj menyambut baik rundingan yang ditaja PBB baru-baru ini, antara pihak berkepentingan utama di Libya, berharap lebih banyak kesepakatan terhasil.

Kerajaan yang dipimpin Sarraj dibentuk pada 2015 berdasarkan perjanjian politik ditaja PBB, bertujuan menamatkan perpecahan politik di negara itu.

Namun, di sebalik perjanjian itu, Libya tetap menyaksikan perpecahan politik di tengah-tengah ketidakstabilan dan kekacauan.- Bernama

See author's posts


UTS tambah kakitangan tampung peningkatan jumlah pelajar

SIBU: Universiti Teknologi Sarawak (UTS) akan menambah bilangan kakitangan dari segi akademik dan bukan akademik berikutan peningkatan jumlah pelajar di universiti itu.

Naib Canselor UTS, Profesor Datuk Dr Khairuddin Abdul Hamid berkata, pihaknya akan menjalankan temuduga dalam minggu ini dan minggu depan bagi tujuan tersebut.

“Bilangan kakitangan yang diambil adalah mengikut keperluan, contohnya, jumlah pelajar dalam program pengajian asasi meningkat secara mendadak, jadi kita akan mengambil tiga atau empat pensyarah dan seorang atau dua tenaga kerja sokongan.

“Untuk program lain bergantung kepada keperluan masing-masing.

“Secara puratanya, setiap program mungkin memerlukan tiga atau empat lagi kakitangan baharu untuk menampung bilangan pelajar yang telah meningkat.

“Secara keseluruhannya, seramai 20 kakitangan baharu akan diambil,” jelasnya ketika ditemui pemberita pada Program Raya dan Pra Gawai di kampus UTS, hari ini.

Mengulas lanjut tentang penambahan jumlah pelajar, Dr Khairuddin memberitahu, kemasukan tahun lepas (2022) sahaja, UTS telah mengambil lebih kurang 1,900 pelajar baharu manakala tahun sebelum itu (2021) UTS sekitar 600 sahaja.

“Peningkatannya tiga kali ganda  tahun ini selepas keputusan SPM keluar kita jangkakan pelajar-pelajar baharu akan masuk lebih kurang dalam paling minimum 500 orang.

“Itu kemasukan untuk program asasi sahaja, jadi kita ada kemasukan lagi dalam bulan September nanti,” ujarnya sambil mendedahkan jumlah pelajar UTS sekarang ialah hampir 3,000 orang.

Selain itu, katanya, pihaknya juga merancang untuk menambah bilangan tempat untuk asrama pelajar.

“Kita telah majukan perancangan ini kepada lembaga pengarah universiti, tetapi ini akan mengambil masa sikitlah namun ia dalam perancangan,” ujar beliau.

Oleh AKUN GIMAN

See author's posts


Jepun longgarkan sekatan perjalanan

TOKYO: Jepun merancang melonggarkan sekatan perjalanan untuk warga asing dari seluruh dunia, tidak termasuk pelancong, mulai Oktober, memetik sumber kerajaan pada Rabu.

Kerajaan sedang mempertimbangkan bagi membenarkan kira-kira 1,000 warga asing masuk ke Jepun setiap hari untuk tinggal selama tiga bulan atau lebih.

Berikutan itu juga keupayaan saringan Covid-19 di lapangan terbang akan dipertingkatkan, kata sumber itu.

Pada masa ini, Jepun mengenakan larangan masuk kepada 159 negara dan wilayah. Warga asing yang pernah mengunjungi ke wilayah dan negara tersenarai dalam masa 14 hari tidak dibenarkan masuk, dengan beberapa pengecualian, lapor Kyodo News.

Kerajaan Jepun secara bertahap membatalkan sekatan perjalanan, warga asing yang mempunyai status penduduk dan melancong ke luar negara dibenarkan masuk semula ke negara ini mulai September.

Ahli perniagaan daripada beberapa negara Asia termasuk Vietnam dan Thailand turut dibenarkan, tetapi perlu memenuhi syarat-syarat tertentu.

Selain itu, pelajar asing yang tidak mendapat bantuan kerajaan, kakitangan perubatan dan mereka yang mengambil bahagian dalam kegiatan budaya, antara akan dibenarkan masuk ke Jepun.

Langkah itu bertepatan dengan bermulanya semester musim gugur di universiti Jepun selain menjelang Sukan Olimpik dan Paralimpik Tokyo.

Memandangkan jumlah kes baharu Covid-19 menunjukkan trend penurunan dalam beberapa minggu kebelakangan ini, antara faktor Perdana Menteri Yoshihide Suga menumpukan kepada usaha merancakkan kembali aktiviti ekonomi.

Di samping itu atlet juga akan dibenarkan masuk ke Jepun untuk menjalani latihan.

Jepun sehingga kini mencatatkan lebih 80,000 jangkitan Covid-19 dengan jumlah kematian lebih 1,500 orang, jauh lebih rendah berbanding beberapa negara lain termasuk Amerika Syarikat.  Kerajaan sudah meningkatkan langkah pencegahan dan saringan Covid-19 di tiga lapangan terbang terbesar – Narita dan Haneda di Tokyo dan Kansai di Osaka – dan sekarang beralih ke New Chitose dekat Sapporo, Chubu berhampiran Nagoya dan lapangan terbang Fukuoka.

See author's posts


PGA Miri perketat kawalan ‘jalan tikus’

ADENG IDRUS

LAWAS: Pasukan Gerakan Am(PGA) Batallion Ke-12 Miri terus memperketatkan
kawalan di laluan ‘jalan tikus’ yang terdapat di Kampung Paterikan Merapok.

Pada masa yang sama, Pemerintah PGA Batallion Ke-12 Miri Supretendent Tan
Hiap Seng yang ditemui media sewaktu meninjau ‘jalan tikus’ di Kampung
Paterikan Merapok memberitahu kawalan penuh dilakukan di semua pintu masuk
daripada Limbang hingga ke Ba’kelalan.

Malahan seramai 20 anggota dengan seorang pegawai telah ditempatkan di
sempadan Ba’kelalan dengan Indonesia.

Beliau juga mengesahkan bahawa setakat ini persempadanan antara Sarawak,
Sabah dan Kalimantan adalah terkawal.

Walaupun tumpuan sekarang kepada menghalang penularan wabak Covid-19
dilakukan, tugas utama mengawal sempadan tetap diberi perhatian serius oleh
PGA.

Bagi Bahagian Limbang, PGA sentiasa dalam keadaan sedia sepenuhnya untuk
mengawal semua laluan masuk daripada Limbang, Lawas, Ba’kelalan mahupun di
kawasan pendalaman yang jauh.

Beliau menasihatkan orang awam untuk mematuhi arahan kawalan pergerakan dan
duduk di rumah sehingga ke satu masa yang ditetapkan.

Setakat ini, perintah kawalan pergerakan hanya akan dilaksana hingga 31 Mac
2020.

See author's posts


SHMKM dilanjutkan sehingga 4 Februari

SIBU: Skim Harga Maksimum Keluarga Malaysia (SHMKM) yang telah dilaksanakan sejak 7 hingga 31 Disember 2021, dilanjutkan mulai 1 Januari hingga 4 Februari depan.

Ketua Cawangan Kementerian Perdagangan Dalam Negeri dan Hal Ehwal Pengguna (KPDNHEP) Sibu, Kelyn Bolhassan @ Haliward berkata, ia adalah berdasarkan maklum balas yang diterima dan sebagai langkah berterusan untuk menstabilkan harga barangan serta memastikan keberadaan bekalan.

“Pelaksanaan SHMKM melibatkan sebanyak 12 jenis barangan harga terkawal iaitu barangan makanan keperluan asas dari kategori ayam, telur ayam dan sayur-sayuran,” jelasnya menerusi satu kenyataan, hari ini.

Katanya, tindakan pengeluaran notis di bawah seksyen 21, Akta Kawalan Harga dan Antipencatutan 2011 dilaksanakan ke atas mana-mana pihak yang didapati menaikkan harga secara mendadak dan ketara.

“Ini bagi membendung kenaikan harga yang tidak munasabah oleh peniaga yang tidak bertanggungjawab,” ujarnya.

Beliau mengingatkan tindakan tegas akan diambil terhadap peniaga yang gagal mematuhi peraturan-peraturan di bawah SHMKM.

Menurutnya, peniaga yang melakukan kesalahan akan diambil tindakan di bawah Akta Kawalan Harga dan Antipencatutan 2011.

“Kesalahan menjual barangan harga terkawal melebihi harga maksimum, individu boleh didenda oleh mahkamah sehingga RM100,000 atau dipenjarakan tidak melebihi tiga tahun atau kedua-duanya atau dikompaun sehingga RM50,000 dan syarikat boleh didenda sehingga RM500,000 atau dikompaun sehingga RM250,000.

“Kesalahan gagal meletakkan tanda harga berwarna merah jambu bagi barangan harga terkawal individu boleh didenda oleh mahkamah sehingga RM10,000 atau dikompaun sehingga RM5,000 dan syarikat; boleh didenda sehingga RM20,000 atau dikompaun sehingga RM10,000.

Katanya lagi, peniaga hendaklah mematuhi arahan yang dikenakan dan mengamalkan sikap beretika dalam menguruskan perniagaan, manakala pengguna mestilah mengetahui tanggungjawab dan menggunakan hak mereka.

“Disamping itu, diingatkan agar pengeluar, pemborong dan peruncit tidak menaikan harga secara mendadak selepas berakhirnya pelaksanaan Skim ini. Skim ini akan berjaya sekiranya semua pihak bertanggungjawab dan memainkan peranan masing-masing,” ujar beliau.

Dalam kenyataan yang sama, Kelyn memberitahu, sebanyak 49 tindakan kes dibawah Akta Kawalan Harga dan Antipencatutan 2011 (AKHAP) telah dihasilkan dan sebanyak 18 aduan berkenaan harga telah diterima sepanjang tahun 2021.

Jika didapati ada peniaga yang tidak mematuhi undang-undang berkenaan dengan skim ini, pengguna boleh menyalurkan aduan kepada Kementerian ini melalui aplikasi telefon pintar Ez ADU atau Website: e-aduan.kpdnhep.gov.my

Aduan juga boleh disalurkan melalui email ke alamat e-aduan@kpdnhep.gov.my atau hadir ke Pejabat KPDNHEP Cawangan Sibu di Tingkat 1, Wisma Persekutuan Blok 3. Atau hubungi Pejabat KPNDHEP Cawangan Sibu di talian 084- 335622 (Whatsapp ke 019- 279 4317).

Oleh AKUN GIMAN

See author's posts


DUN: Kuching sebagai pintu masuk, hab umrah

KUCHING: Sejumlah RM11 juta diperuntukkan sebagai insentif kewangan untuk menjadikan Kuching sebagai pintu masuk dan hab umrah pada 2023.

Premier Sarawak, Datuk Patinggi Tan Sri Abang Johari Tun Openg berkata, ini dijangka menjana manfaat ekonomi dianggarkan RM16 juta dari segi pelancongan tempatan dan penerimaan pelancongan.

“Kerajaan negeri melalui Lembaga Pelancongan Sarawak akan menjadikan Kuching sebagai pintu masuk dan hab umrah.

“Usaha sedang dibuat untuk meningkatkan sambungan penerbangan.  Hubungan antarabangsa dengan Singapura dan Brunei telah diwujudkan semula, manakala rundingan aktif sedang diteruskan dengan pihak berkuasa Indonesia untuk menyambung semula penerbangan terus antara Kuching dan Pontianak sebelum akhir tahun ini,” katanya ketika membentang usul Belanjawan Sarawak 2023 di sidang Dewan Undangan Negeri (DUN), hari ini.

Abang Johari berkata, memandangkan sambungan penerbangan adalah penting untuk pertumbuhan pelancongan, kerajaan negeri memulakan penubuhan syarikat penerbangan butiknya sendiri untuk memberi perkhidmatan kepada destinasi dari titik ke titik dan membawa lebih ramai pengunjung ke Sarawak.

“ Kami berharap dapat diberikan Lesen Perkhidmatan Udara (ASL) yang membolehkan syarikat penerbangan baharu itu menjalankan perkhidmatan penumpang berjadual,” katanya.

Sementara itu, kata Abang Johari, Sarawak berhasrat untuk menjadi destinasi utama eko-pelancongan dan acara perniagaan, didorong oleh komuniti yang diperkasakan untuk memulihara warisan, budaya dan biodiversiti.

Pelan Induk Pelancongan Sarawak Ketiga 2021-2035 yang siap baru-baru ini akan berfungsi sebagai pelan hala tuju untuk mengubah Sarawak menjadi destinasi pelancongan pilihan melalui pendekatan yang mampan, termasuk menyediakan peluang ekonomi masyarakat luar bandar.

“Pada 2023, kerajaan negeri akan mempromosikan pelancongan secara agresif melalui pelbagai inisiatif seperti meningkatkan sambungan udara, pembangunan dan menaiktaraf produk dan kemudahan pelancongan.

“Kami akan terus membangunkan tarikan dan kemudahan pelancongan kami serta mengekalkan tempat pelancongan sedia ada untuk meningkatkan lagi keterlihatan dan penjenamaan Sarawak di seluruh dunia.

“ Ke arah ini, sejumlah RM87 juta akan diperuntukkan pada 2023 untuk meneruskan pelaksanaan projek berkaitan pelancongan,” katanya.

Ia termasuk transformasi Limbungan Brooke menjadi Muzium Maritim; Taman Arkeologi Santubong dan Pusat Wallace; Pembinaan Jeti dan kemudahan lain di Santubong untuk Taman Negara Wetland Kuching;  Pelancongan Bakau Sadong Jaya; Pembangunan Kandungan Pameran untuk Fort Hose, Marudi;  Fort Lily, Betong;  Fort Emma, Kanowit;  dan Fort Brooke, Julau.

Selain itu, pemuliharaan dan naik taraf Kubu Sylvia, Kapit; peremajaan tepi laut Kuching; Pusat Sokongan Pelancong bagi Lundu dan Sematan; menaiktaraf kemudahan pelancongan di Air Terjun Melasak, Lawas, dan galeri warisan dan Pusat Sumber di Long Terawan.

Oleh NUR AIN OTSMAN

See author's posts


Manis, pait ngujungka rari betaban

DALAM main asal benyawa kitai Iban, renung semain tu sigi nyelai ari main bukai laban tu siti pemerindang barumah panjai lebuh lemai hari, lalu ulih dipejalaika enda ibuh nganti orang bisi pengerami tauka begawai, asal mehbisi lemambang deka berenung.

Leka renung mega digaga sereta ditempa nitih penau enggau pengelandik siku-siku lemambang. Ngambika banding, baka enggi niang Segaya anak Geraik menya ke numbas pemanah nyawa tang leka iya chukup kreatif.

Baka ba genteran tu…Melayu bejaku bekauu – kauu, Cina bebo-bo, wa bechai, orang putih bansa British bechis wisbewai-wai.

Dalam awak ke sekali tu aku deka mai bala kitai bekunsi ninga sekeda tusi cherita dalam leka renung semain nitih karang niang YB Jimmy Donald dalam bup Renong Semain ke diambi aku empegal ba senentang indu dara ke ngeransi tegal nadai digayap lelaki lalu berunding deka nerebaika rampang bungai.

Lebuh pulai mandi datai di rumah, indu dara nya lalu nanya penemu memangku karung menimang, sekalika rampang bungai nya tau diterebai nyerumba lemai sabung petang. Indai iya lalu madah nya ukai semina tau, tang rampang bungai nya lagi deka ngambi bujang pandai awakka ngundang iya di gensarai bungai pinang.

Udah nerebaika rampang bungai, indu dara lalu deka miau pemandang. Teruna dara lempung lalu angkat ngenung ari panggau ke begenurau tuntun punggung megai selanjau ijau manuk sabung. Iya lalu miau perapat ubat jayau duyung. Udah nya lalu angkat kindang-kindang baru dara mekang, megai selanjau ijau manuk labang lalu miau perapat ubatpemandang batu petakang bintang belulung.

Udah nya nyau lenga-lenga teruna dara nganta,megai selanjau ijau manuk lia, lalu miau pugau minyak lama batu bingka lia betung.

Tembu nya, nyau kapa-kapa baru nyawa lengayun endun dara, miau pugai minyak lunda enggau selanjau ijau manuk banda ke betada nyala bepunggang tuntung.

Iya nyau munyi Balau Lingga ke gaga ngambat Kemendan Tuan Linsung. Tekala nya lalu ngelegua pemandang jayau indu dara, ngampuhka serengak mua tudung lung; mengkurak minyak jayau belabak,ngampuhka serengak muapuchung.

Indai iya pan sigi madah jayau nya endang tetap ngasuh sida lengayun bujang lempung kusang magang-magang di lempuang kandang beradung.

Enda puas ati enggau jalai biau, indu dara pan lalu nguwa pemandang enggau rasa tengkurung rekung.

Udah diwua, pemandang lalu ditepuk enggau resu garu bungkung sereta ditangas enggau belebas minyak segulung.

IYA ENGGAI MAKAI

Laban ke kena batak rampang bungai enggau pemandang,bujang bungah pan betati tusah di gunah kandangdada. Iya nyau enggai makai. Asi nyau asai rau rangkai ke dipandang kerekai panas bisa. Iya nyau enggau tinduk laban mata iya asai ke empeleman abuk padi puya. Iya enggai nyadi gali laban tikai nyau asal ke digaga ari duri ridan kerapa. Iya lalu nembuka pengawa iya ke ngambi Masters ninggalka nengeri tanah Kanada; pulai terebai nikal ke menua.

Mansa Kuching, iya lalu niki opis sereta bejaku dalam program ‘Nama Berita?’.

Hari siti lebuh hari nya terunji lama padam; lebuh petang lama tepagang udah jauh malam tegayam; lebuh bala apai orang nyau lama udah badu nyeringgang mangkang bedilang endur nyalai igi mudan, orang bujang pan nyau bisi ati ka indu sida serumah ke mandi tiap pagi megai kendi besuran. Iya lalu betati deka ngayap ngagai endun endat ti nguan pansap papan ban. Iya lalu seranyat angkat betekan, bejalai begadai-gadai nuju balai dara pandai ke ngasuh ati iya ngeransi balat meraie kelebawan dalam.

Enda berasai lalu ditunjang iya lamba medang ngeruruk tampang tibang rerentam. Gama iya ke kiba, nemu depa tibang betandan. Tunjuk indu iya tetegu ka tusuk labu munyi deru guntur dederam.Patung iya pan tepantup di padung gelung lelungan.

Udah nya baru iya tepeda ka sulu ati nyau lanji-lanji malai seduni, nekan di tilam. Iya lalu nunjang genturan papan. Jarisepiak iya ngerak, jari kanan iya nekan!Iya lalu ngerak indu dara madah diri deka nyulu iya malai resu bunga tanam, deka ngintu iya di perambu papan ban. Indu nya lalu bekalih singit baka pitan rapit palu tetensam,gelegensai baka kenyali liai rari ka indai beruang jugam,lalu ngasuh iya pulai ari lekai papan linsan, ngejuka iya di pegu ke ngasuh iya rebah tesugam.

Nyepi orang bujang nadai agi ngundang di simbang papan dilekai, dia indu dara lalu bisi ati deka nebah patingruding telai. Lalu diambi iya tampang ruding tempa,dipegai iya enggau pechunggai tunjuk jari kiba,ditepanka iya di geman dabung rasa. Ruding nya munyi ke tau ngangau ka pesinau atau sulu lama, ngasuh iya ngama nuntung datai.Ati orang bujang nyau kusang di lempuang kandung kamai. Dalam runding iya, tinting abis dikelingi, sungai abis dipansai. Iya nyau meruai,nyau enggai makai. Iya tak belematika perinyai sulu ambai di punggai papan pantang.Laban malam nya bintang nadai terang mandang gentilang remang jurai, indai iya enda ngasuh iya mindah kebukai, tang ngasuh iya belajar bebingkai nembuka simpai sundang merarang. Iya nyaut indai iya madah diri deka ngempang ngagai Nanga Batang Rajang laban deka ngulihka ikan tebalang ke mayuh bekengkang,bebuok gelegetangalun gelumbang, bemua burak terang, bisi beujak tekang gempanang mau urai, bisi mata tau nampai, bejari tau megai,ngembaika tikai, ngintu temuai enggau bala pengabang. Iya mega madah ikan nya enda mit enda besai lalu enda ulihngapa enti orang ti ngiga iya enda nurun maya sabung petang.

Datai orang bujang di rumah indu dara, iya lalu nyelangkawit niti rarit arung temetung,bedepaka lamba tiang teras kampung. Udah nya, iya lalu nyengkayau ke sadau,ngiga kupan bayan bekangau nyerumba senulau bulan kembung begantung. Lalu ditunjang orang bujang lamba medang teras kampung ke ditanchang enggau lampang gempanang, dibalut basung.

BARU BEKALIH SINGIT

Manggai di sadau, iya lalu bejalai, jari kiba tetemuka rampa tibang betampung,jari kanan tetemu ka tekaran ditudung sintung. Enda lama iga udah nya, patung iya tak terundungka padung papan pantang. Dia iya meda dara melisa tinduk ngela di pengala papan gandung. Bujang gauk lalu duduk ngimbai rusuk iya, nyengkauk punggung,jari kanan nekan di tandan, patung iya lalu nigung. Nyau kelama udah digerak, baru bekalih singit dara mit, baka pitan rapit palu begadai,murus mua baka ke baru ngeleda nengali dunya miga meledai. Iya lalu duduk nyuntai chundung tekalung.

Udah betanya ka nama,seduai iya lalu bejaku begadai-gadai, berandau betelai-telai di pengalai papan padung. Pulau abis dikerandau,nyerungkai tabau kampung baung, sungai pan abis dipansai, nyau abis enseluai parai kenyulung.Teruna dara pandai pan nyuntai pedalai, bujang lempung lalu chundung tekalung.

Ujung kudung jari kanan bujang ganggam ngerantam kuyu asam, lenggam teman rangki tuchung. Udah nya baru seduai iya sama gali, beadi-adi di linti papan gandung. Gali singit teruna dara mit, baka pitan rapit tekinsit mimit salah pangkung.Seduai lalu sama betapak mua di pengala papan simpung,sama mejam ka sulam mata menchenung, betigung patung melintang pukang.Lebuh orang bujang enggau dara tedani, dia seduai iya ninga indai indu dara takrengkung-rengkung batuk engkiung,pansut ari kibung gelung lelungan. Iya lalu nanya sapa orang ti enggau indu nyabejaku diau di timpu alang papan. Indu dara madah diri semina bejaku enggau panggal iya ke pepar kiba kanan.Tang indai iya madah dia tentu bisi orang laban iya bisi ninga anak iya betelai beteruan,ninga jaku puntang iya nyausebarang, endang baka orang ti merembam sulu dalam.

Iya lalu madah diri enggai bemenantuka orang lelaki nya laban dipelaba ka iya endang orang ti pemain judi tiap hari, siang malam; orang penyabung, abis belilungka gelung jam tangan, orang pengirup sampai ka mabuk ituk bemalam-malam; orang ke mapa ka reta, ngerampitka benda singa raja mingka semilan.

Ninga jaku orang indu munyi nya, lalu malu meh bujang nya di lempedu kandang ati. Pulai kerumah iya lalu gali malai linti papan paji.Indai iya pan nanya sapa ti nganu iya tajam ari duku mata besi. Bujang madah indai indu nya bisi bejaku udu mechat,melahka gerugu batu besegi. Laban orang bujang enda diasuh indai iya jadi enggau ambai iya, nya alai iya lalu mupuk kaki dua mansang nandang ngagai kibung indu ke nerenjung manah gaya. Seduai pan lalu setuju nganti di simpang jalai raya lalu nepan nambang entuka betaban rari ngiga perechit duit berega.

Nyau kelama ke udah rari dia seduai berupai jadi kaya,lalu mulaika diri ari Semenanjung Malaysia, ngena rengkung kapal lambung ke ditepan seduai mensara gentilung remang charai.Datai di menua, seduai lalu dipenyadi orang begulai melaki bini, lalu bulih pengaya sereta pengeraja di baruh singka miga betuntai. Nya meh pemanah tusunleka renung ti ngasuh kitai chukup andal ati.

Oleh TELESA EMPERAN

See author's posts


Meninjau sukan bola sepak sarawak

BILAKAH sukan bola sepak diperkenalkan di Sarawak? Jawapan ini tidak dapat dikenal pasti tarikh dan tempat ia bermula. Apa-apa yang kita boleh katakana, bahawa sukan ini memang dikaitkan dengan orang Barat.

Perkembangan sukan ini telah bermula di Eropah. Manakala sukan bola sepak moden yang ada seperti hari ini bermula di Britain. Daripada sejarah sukan ini, jelas menunjukkan bahawa orang Barat telah membawa sukan ini ke luar Eropah, termasuk ke Sarawak.

Permainan Rekreasi

Sukan ini biasa dimainkan oleh orang Barat, bersama-sama dengan penduduk tempatan di Sarawak selepas waktu bekerja dan pada hujung minggu. Misalnya, pekerja-pekerja lombong di Bidi, Buso dan Bau pernah mengadakan perlawanan persahabatan antara pekerja-pekerja ini. Keadaan serupa juga berlaku di ladang-ladang getah, Sungai Tengah dan Dahan.

Sukan ini amat popular dalam kalangan penduduk di Kuching. Pada ketika itu, tiada padang khas untuk sukan tersebut. Orang Barat mengambil kesempatan di kawasan lapang seperti di padang polis di Kubu untuk bermain bola.  Ada juga yang memilih untuk bermain di hadapan kawasan lapang gereja di Kuching.

Dalam hal ini, perlawanan bola sepak pernah diadakan pada hari meraikan kemenangan Pihak Berikat dalam Perang Dunia Pertama. Acara sukan bola sepak ini yang diadakan pada penghujung tahun 1918 itu telah berlangsung di padang milik SPG Mission.

Sebuah piala perak telah disumbangkan oleh Chan Kee Ong untuk pemenang perlawanan bola sepak tersebut. Pelawanan bola sepak itu hanya disertai oleh dua buah pasukan, iaitu dari Polis dan Ranger. Perlawanan ini dimenangi oleh pasukan Ranger apabila pemainnya Drahman menjaringkan dua gol berbalas satu.

Jawatankuasa Bola Sepak

Perlawanan sepak bola ini juga mendapat perhatian dalam kalangan golongan Perabangan Melayu di Kuching. Sebagai meraikan kepulangan Abang Abdillah dari Mekah pada tahun 1920, satu jawatankuasa telah dibentuk untuk mengadakan perlawanan sepak bola.

Abang Sulaiman Abang Taha sudi menyumbang sebanyak 11 pingat perak kepada pemenang perlawanan tersebut. Manakala jawatankuasa yang ditubuhkan itu pula berperanan untuk menetapkan peraturan dan mendaftar pasukan yang ingin bertanding.

Yuran sebanyak $1.50 dikenakan kepada pasukan yang ingin menyertai perlawanan tersebut. Tarikh pelawanan itu ditetapkan pada 6 November 1920.

Pasukan Bola Sepak

Pada tahun 1924, telah muncul kelab bola yang dikenali sebagai Wanderers di Kuching.  Ahli kelab ini kebanyakan ialah orang Barat. Kelab ini telah membina padang bola sepak dan sebuah pavilion (rumah rehat sukan) di Jalan Badruddin yang berdekatan dengan Ibu Pejabat Polis Kuching.

Selepas itu, Kuching Football Club telah ditubuhkan pada 16 Januari 1926, bagi menggantikan Wanderers.  Orang bertanggungjawab menubuhkan kelab ini ialah J. P. Mead. Usaha Mead ini membawa kepada pembentukan dua buah pasukan bola sepak. Dua pasukan bola sepak ini akan mengadakan pelawanan setiap dua kali seminggu.

Sejak tahun 1926 ini juga, piala untuk pemenang pertandingan bola telah disediakan.  Piala pertama diperkenalkan ialah Piala James Buchanan.

Piala ini menjadi rebutan sehingga Perang Dunia Kedua meletus. Dikatakan piala ini telah hilang semasa pendudukan Jepun. Selain itu terdapat beberapa lagi piala diwujudkan seperti McDonald Cup, Smit Shield, A. Brooke Cup dan Marjoribanks Cup.

Sukan bola sepak ini juga menjadi salah satu sukan yang popular dalam kalangan pelajar sekolah di Kuching. Satu pertandingan bola sepak telah diadakan antara sekolah di Kuching pada penghujung tahun 1928.

Sebanyak tujuh buah sekolah telah menyertai perlawanan bola sepak Senior and Junior Shields. Perebutan Junior Shield telah dimenangi oleh Sekolah Kampung Gersik dengan mengalahkan Hokkien School. Manakala sekolah Roman Katolik pula memenangi Senior Shields dengan mengalahkan pasukan Church of England.

Liga Bola Sepak

Satu perkembangan baharu telah berlaku dalam sukan ini di Sarawak adalah kemunculan liga bola sepak yang pertama. Liga ini dinamakan sebagai Liga Bola Sepak Kuching. Ia diwujudkan pada tahun 1931. Beberapa pasukan bola sepak pula muncul untuk bersaing dalam liga tersebut.

Kepesatan sukan bola sepak di Sarawak ini telah melahirkan pemain hebat dari Sarawak. Salah seorangnya ialah Peter Stewart. Stewart pernah menyertai pertandingan bola sepak tahap tinggi dengan menyertai Queen Park.  Beliau juga pernah menyertai pasukan bola Newcastle United.

Peminat sukan bola sepak ini seperti Dr. E. Marjoribanks yang juga Presiden KFC, pernah menubuh pasukan bola sepak dalam kalangan kakitangan perubatan.  Pasukan yang ditubuhkan oleh beliau ini membawa kejayaan besar apabila memenangi pertandingan liga bola sepak itu sebanyak empat tahun berturut-turut.

Manakala sumbangan daripada Jubilee Trust Fund Committee pada tahun 1953 membawa pada pembinaan padang Jubilee Recreation.  Pembinaan padang bola ini adalah untuk menggantikan padang bola Song Kheng Hai yang tidak lagi boleh digunakan untuk bermain bola.

Luar Kuching

Selain di Bau, Buso, Bidi dan Kuching, permainan bola sepak ini juga mula mewarnai hidup penduduk di beberapa lagi tempat di Sarawak. Semasa hari kelahiran Raja Vyner Brooke, penduduk Miri misalnya, mengadakan satu perlawanan bola sepak di bandar tersebut.

Perlawanan bola sepak itu yang diadakan pada 26 September 1922 antara dua bauh kelab, iaitu Gymkhana Club dan Miri Recreation Club.  Pemain-pemain kedua-dua kelab ini terdiri daripada orang Barat dan juga orang tempatan.

Perlawanan yang penuh mencabar antara kedua-dua kelab ini sehingga di penghujung wisel.  Kedua-dua pasukan kejar-mengejar untuk menjaring gol di gawang lawan. Pada penamat pelawanan Miri Recreation Club memenangi pelawanan  dengan tiga berbalas dua gol.

Sukan bola sepak juga mendapat perhatian dalam kalangan penduduk Iban di Sarawak. Satu pertandingan bola sepak antara rumah panjang diadakan di Simanggang. Perlawanan sepak bola yang dijalankan pada 10 Oktober 1928 menyaksikan sebanyak 23 buah pasukan dari hampir seluruh kawasan di Sarawak menyertainya.

Perlawanan ini dimenangi oleh Rumah Empenit, Stumbin yang mengalahkan Rumah Nyuin, Tawang dengan tiga gol tanpa balas. Perlawanan ini satu pengalaman baharu dalam kalangan penduduk Iban untuk mengasah bakat dalam sukan bola sepak.

Dalam perlawanan bola sepak itu terdapat satu kemalangan berlaku apabila salah seorang pemain patah tangan. Pada akhir perlawanan tersebut, Residen telah menyampaikan hadiah kepada juara dan naib juara dalam perlawanan tersebut.

Pelawanan Antarabangsa

Sarawak mula menyertai perlawanan peringkat antarabangsa apabila menyertai Pertandingan Bola Sepak Borneo pada tahun 1950-an. Perlawanan ini kemudiannya bertukar nama kepada Borneo Cup.  Perlawanan bola sepak Borneo Cup ini adalah antara Sarawak, Sabah dan Brunei.

Penubuhan Malaysia pula membawa Sarawak menyertai pertandingan bola antara negeri di Malaysia. Namun demikian, penyertaan Sarawak dalam liga kebangsaan ini agak lewat dan hanya menyertainya pada penghujung tahun 1970-an.

Satu perkara yang terpahat dalam sejarah pasukan bola sepak Sarawak adalah slogan ‘Ngap Sayot’ yang dipelopori oleh jurulatihnya ketika itu, Awang Mahyan.  Semangat Ngap Sayot ini membawa Sarawak dikenali sebagai salah satu pasukan digeruni pihak lawan.

Tuntasnya, sukan bola sepak adalah satu sukan antarabangsa yang amat diminati oleh penduduk Sarawak. Peranan pihak kerajaan dan swasta telah memajukan sukan ini di Sarawak. (*Dr. Suffian Mansor ialah Pengerusi Pusat Kajian Sejarah, Politik dan Hal Ehwal Antarabangsa, Universiti Kebangsaan Malaysia.)

See author's posts


Kotak hitam kedua dijumpai

NANNING: Kotak hitam kedua pesawat China Eastern Airlines yang terhempas pada Isnin lalu di Wilayah Autonomi Guangxi Zhuang, selatan China berjaya dijumpai semalam, lapor agensi berita Xinhua, memetik kenyataan ibu pejabat tindak balas kecemasan negara.

Pesawat Boeing 737 yang berlepas dari Kunming di barat daya China, dalam perjalanan menuju ke Guangzhou, terhempas di kawasan pergunungan daerah Tengxian, Guangxi, pada 2.38 petang Isnin.

Kesemua 132 penumpang dan anak kapal disahkan terkorban.

Kotak hitam pertama, dipercayai perakam suara bahagian kokpit berjaya ditemukan pada Rabu.

Kerja-kerja memuat turun dan menganalisis data dari kotak hitam pertama kini giat dijalankan.

– Bernama

See author's posts


India berdepan amaran taufan baharu

AHMEDABAD: Ribut kuat bakal muncul di Teluk Bengal yang terletak di pantai timur India, ujar para peramal memberi amaran hanya beberapa hari selepas taufan terbesar yang melanda barat negara itu dalam beberapa dekad menyebabkan sekitar 110 orang terkorban.

Para saintis mengatakan taufan di wilayah berpenduduk padat itu menjadi lebih kerap dan kuat kerana perubahan iklim menyebabkan suhu laut lebih panas.

Bahkan sebelum Taufan Tauktae membadai pantai pada lewat Isnin lalu dan membawa hujan lebat dan angin kencang telah membunuh sekitar 20 orang di barat dan selatan India.

Para pegawai berkata, angin kuat menumbangkan puluhan ribu pokok dan mematikan bekalan elektrik dan menyebabkan jumlah penduduk terkorban meningkat kepada 53 orang di Gujarat pada Rabu lalu.

Pada masa sama, jumlah korban boleh meningkat lebih jauh dengan surat khabar tempatan mengatakan hampir 80 orang maut yang kebanyakannya terbunuh akibat rumah atau tembok yang runtuh

Kira-kira 200,000 orang dipindahkan sebelum taufan tiba dan tidak ada masalah serius yang dilaporkan di hospital yang menempatkan pesakit Covid-19.

Taufan semakin lemah ketika bergerak ke timur laut, menurunkan hujan lebat di Allahabad dan New Delhi yang dilaporkan mengalami hujan lebat dan paling sejuk pada Mei dalam tempoh 70 tahun.

Ribut itu juga melumpuhkan industri minyak di luar pesisir dengan ombak setinggi lapan meter, menyebabkan satu pelantar minyak tenggelam dan beberapa kapal sokongan dengan sekitar 700 orang di dalamnya.

Sekitar 600 diselamatkan oleh tentera laut tetapi 38 masih hilang dari kapal penginapan.

Sehingga kini, seramai 37 mayat ditemui dan pesawat dan helikopter tentera laut melakukan operasi mencari dan menyelamat di Laut Arab untuk mencari mangsa.

Ketua jurutera kapal, Rahman Shaikh memberitahu Indian Express dari hospital bahawa kapten dan syarikat itu gagal mengambil amaran angin taufan dengan cukup serius.

“Kami mempunyai lubang besar. Air mulai masuk. Kami mencuba menggunakan rakit di tepi pelabuhan tetapi hanya dua yang dapat dilancarkan dan 14 yang lain gagal.

“Saya membayangkan kematian menanti tetapi diselamatkan oleh rahmat Allah,” katanya kepada surat kabar itu.

“Kami bernasib baik kerana masih hidup,” kata seorang anak kapal setelah dia turun dari kapal tentera laut di Mumbai pada Rabu lalu.

“Kami berpaut di tepi tongkang dan untungnya jaket keselamatan membantu kami ketika air mengalir di atas kepala kami,” tambahnya.

Dalam amaran terbaharunya, Jabatan Meteorologi India mengatakan bahawa ribut taufan sedang melanda negeri timur Bengal barat dan Odisha pada sekitar 26 Mei ini.

Menurut para saintis, taufan pada April dan Mei sebelum musim tengkujuh menjadi lebih biasa.

Pada Mei tahun lalu, lebih daripada 110 orang maut setelah Taufan Super Amphan merosakkan India timur dan Bangladesh yang memusnahkan kampung, ladang dan meninggalkan jutaan orang tanpa elektrik. -AFP

See author's posts


Pelakun enggau penanyi

BA pengawa dagang industri pemerindang, peluang enggau pengelandik (talent) nya dua bengkah utai ke pemadu beguna. Enti sema kitai semina bisi pengelandik tang nadai peluang pan bedau chukup badas. Kebuah pia laban pengelandik aja enda ulih mantu kitai nyapai utai ti dijuluk. Orang ke bisi pengelandik sereta bisi peluang nya meh orang ke pemadu beruntung laban sida ulih nyapai utai ti dijuluk enggau chara ke lebih muntang.

Taja pan pia, kitai enggai nyadi enda enggau naka ulih nguna akal enggau pengelebih ke bisi ba diri empu nyapai semua utai ti dijuluk ati. Ku sempama Melayu, “Yang pipih tak datang melayang dan yang bulat tak datang bergolek”.  Reti nya, nadai utai datai ngelawa seagi kitai enda bedayaka iya.

Berita pemerindang ke minggu tu bekunsika berita enggau cherita ari siku pelakun lalu tau mega dikumbai penanyi. Bruce Walker Anak Breday madahka penatai diri ari Kampung Atas, Singgai Bau. Bruce mega madahka umur diri 46 taun lalu udah bisi batang pengawa kediri. Bruce bansa orang ke aktif lalu maya lepa kelebih agi ujung minggu, iya enggau orang belakun tang kala mega ba pengawa belagu. Taja pan pia, Bruce lebih dikelala mensia siku pelakun taja pan iya udah ngerikot album single Bidayuh dalam taun 2018.

PUN PENGAWA NYADI BELAKUN

Bruce Walker, seiku raban bansa Bidayuh keterubah enggau orang belakun lebuh umur iya 24 taun; iya nya dalam taun 1994 suba. Taja pan pia ku iya, maya nya iya semina belakun nyadi pelakun ‘extra’; nadai dialog tauka belakun tang enda bejaku.

“Dua taun udah aku belakun, aku diambi orang belakun ba siti iklan. Taja pan iklan nya ukai iklan ke besai tauka rega bejuta tang aku makin dikelala orang mayuh ba dunya pemerindang. Terubah iya aku enggau orang belakun telemovie enggau drama Melayu. Movie Iban iya keterubah ke alai aku belakun nya Saloi The Movie. Ba telemovie nya aku nyadi Apai Saloi ke digaga dalam taun 2009,” ku Bruce ngepunka saut iya ba randsau kami duai.

Ditanya ni naka Saloi The Movie ngangkatka nama iya, Bruce madahka telemovie nya meh ti mayuh ngangkatka nama iya.

Ku Bruce, iya bepeluang belakun begulai enggau pelakun popular ari Semenanjung Malaysia. Ketegal watak Apai Saloi nya mega Bruce majak dikelala enggau nama Apai Saloi bebanding enggau nama asal iya empu. Semua peminat iya diatu ku Bruce suah agi ngangauka iya Apai Saloi.

Dalam taun 2014, Bruce Walker bisi belakun baru ba drama Iban Taiko. Drama nya bisi 13 iti episod ti dikeluarka Allen Tinggie Trading Sdn Bhd.

“Ba drama Iban Taiko tu aku megai watak boss gangster. Drama nya suba nerima sambut ke chukup badas ari mensia mayuh. Udah aku belakun telemovie enggau drama tu aku majak dikelala orang. Nya siti ari kebuah bisi bala bakih aku mai aku ngerikot lagu. Album kompilasyen ti ketrubah dirikot aku nya Bujang Milih Tisik. Lalu dalam taun 2013 aku mega dibai orang ngerikot lagu gawai ke dikumbai Tusah Ati Pulai gawai. Ba album nya bepadu nyawa enggau Rannee Pat. Album tu dikeluarka OCHSP Music Production,” ku Bruce.

Dalam taun 2015 iya ngerikot lagu gawai baru, Tinggal Bas Pulai Gawai begulai enggau Kaban Music Production (KMP). Setaun udah nya, iya nya dalam taun 2016 iya ngerikot siti lagu gawai begulai enggau KMP. Lagu nya siti single lagu Iban champur Bidayuh ke dikumbai Nama Kebuah.

Ari taun 2017 ngagai 2018, Bruce belakun ba movie enggau iklan. Nambahka nya iya mega diasuh sida ngerikot siti single Bidayuh ke dikumbai Jobong Ninga Gambar Mu enggau Mori Kupuo Ku. Nya meh single ke pemadu dudi ari Bruce Walker. Siti agi movie Iban ke pemadu baru ari Bruce nya Peransang Rentap ti dikeluarka Unique Twins Sdn Bhd. Movie tu nerima sambut ke chukup manah ari raban bansa Dayak.

PERANSANG NYADI PELAKUN

Ba pengawa belakun, Bruce Walker mayuh belajar ari chara lakun Tan Sri P Ramlee. Iya chukup rinduka Tan Sri P Ramlee ku iya laban  landik ngelakunka mayuh bansa watak tauka “versatile”. Kelimpah ari nya, Tan Sri P Ramlee ku iya chukup landik belagu. Reti nya iya ngembuan mayuh bansa pengelandik; baka nyadi pengarah filem enggau producer lagu.

JAKU PESAN

Sebedau kami duai ngelengka randau, Bruce ngelalau nembiak rebak baru ke bisi ati deka nyadi pelakun.

“Mayuh chara kitai ulih nyadi pelakun. Sekeda orang semina deka ngiga nama tauka glamour lalu sida tu nengah jalai ti muntang. Sekeda ke nyadi pelakun mega dulu belajar ari baruh. Raban sida tu taja lubah popular tang sida bulih penemu ti betul ba pengawa enggau peneleba belakun.

“Kitai ukai semina belajarka chara belakun tang mayuh pekara bukai pasal pengawa ngeluarka filem tauka drama patut dipelajarka kitai. Enti ulih, semua pengawa tauka pekara ari pun sampai ke ujung patut ditemu kitai. Ari nya kitai ulih ngasaika pengelantang ari pengawa ke belakun nya,” ku Bruce Walker Breday ngujungka randau kami duai.

Kitai arapka Bruce terus mujur ba pengawa belakun lalu ulih mega narit sereta meransang nembiak bukai ba pengawa nya. Sapa ke bisi ati deka nemu lebih silik pasal pengawa tu tau betanya ari Bruce empu. Pengawa belakun sebaka mega enggau pengawa belagu. Siti ari utai ke patut ditemu nya kitai mesti bisi kaul tauka ‘net-working’ ti manah enggau pangan diri.

DIKARANG MR TUBAI PENGERINDU

See author's posts


Anak kucing terperangkap dalam enjin

ADI SAFARMAN

BETONG: Tindakan pantas anggota Balai Bomba dan Penyelamat (BBP) Betong
berjaya menyelamatkan seekor anak kucing yang terperangkap dalam enjin kereta
dekat sini semalam.

Pegawai Operasi BBP Betong PBK I Henry Jugah ketika dihubungi berkata
pihaknya menerima laporan kejadian itu pada pukul 2.00 petang sebelum seorang
pegawai dan dua anggota dikejarkan ke lokasi.

“Setibanya di lokasi, anggota bomba mendapati seekor ekor anak kucing
terperangkap dalam enjin kereta pengadu.

“Anggota mengambil masa lima minit sebelum berjaya mengeluarkan anak
kucing itu di sebalik enjin kereta.

“Pengadu, memberitahu anggota bomba kejadian itu disedari ketika dia
mahu ke pekan Betong. Beliau terkejut apabila mendengar bunyi anak kucing di
dalam enjin kereta. Dia segera menghubungi BBP Betong bagi mendapatkan
bantuan,” katanya.

Henry berkata berdasarkan keadaan haiwan yang lemah itu, beliau percaya ia
sudah terperangkap di dalam enjin kereta terbabut sejak pagi semalam.

Difahamkan, haiwan terbabit adalah kucing liar yang mencari makanan sekitar
taman berkenaan. Kucing itu kemudian diberi makan sebelum dilepaskan kembali.

See author's posts


Cherpan: Laya Enda Benyawa,Kubur Enda Betanda

Tusun Ke-4

JAM nya Joshua ke dalam pejalai iya ari Betong ngagai Pantai Alit dibai anak iya nyau nuntung di endur ke dituju iya.  Sepun pedada bejerangku urat ti alai iya ngeleda kelia, nya ti digagai iya. Pun pedada nya meruan lalu agi dikelala iya. Pun kayu nya nyau jauh besai lalu udah mayuh pun pedada bukai tumbuh ngimbai iya. Antara pun pedada nya enggau tasik nya anchau pasir burak. Maya penusah nya jadi kelia, nyangka pasir nya ampuh pasang kini alai Joshua tak tedampar lalu tepanggai dia. Lebuh iya ngeleda menya, iya tedingaka sangap orang begau. Deru bilun engkabang mega bisi didinga. Maya nya baru iya nemu diri agi idup.

ASAI KE BEMIMPI

Tadi pengingat iya di serantu jalai asai ke mimpi. Seduai menyanak iya nadai berandau di serantu jalai. Jalai ari Betong ngagai Kabong mansa mayuh simpang; baka simpang Debak, Simpang Pusa, Simpang Saratok terus ke Simpang Roban lalu ngagai Kabong jauh udah manah ari maya MV Pulau Kidjang karam suba, Taja pan apin tembu, Pan Borneo benung digaga lalu arung jalai mayuh dipejuruska. Taja mayuh jalai benung digaga, iya nadai luchak lalu nadai alai lekat. Jalai nya ulih ditengah bas. Empat puluh enam taun udah belalu, dunya udah jauh berubah. Nasit iya agi idup meda pemansang. Nasit..nasit.. ku iya nyebut dalam ati.

Lebuh nuntung di Pantai Alit, Joshua serintak nyabak. Pengingat  iya betampung …. Dalam setengah sedar, iya asai ke ditanggung orang. Iya enda nemu endur diri. Iya semina bisi ninga deru bilun ti dikira iya bilun engkabang. Bisi orang bukai digalika semak iya. Iya ngasaika diri balat lembut tulang. Mata rapa, pending enda tampak utai didinga. Kaki jari asai ke mar engkebut; penat sereta kaku. Seninjik idung agi ulih ngembau. Nasit pala agi ulih dikena berunding. Nyau kelama munyi bilun ngetu. Bisi didinga munyi bukai. Munyi ambulance; kiuk-kiuk. “Oh tentu aku ditaban ngagai sepital ku ati Joshua,”. Iya ngasaika rentak kerita nengah jalai darat. Iya nemu diri bisi jalai idup. Puji Tuhan ku ati iya.

Joshua ngasaika diri bisi diachuk orang idung lalu ditangkup orang mua. Bisi asai lengan ditanchum orang ngena jarum. Joshua ngasaika bisi nyamai agi enseput. Bisi asai perut bisi teritik ai. Bisi berasai kenyang mimit. Iya ulih enchelak. Perening iya ke kiba, ke kanan. Mayuh orang bela bekegaring ba katil. Iya nemu diri udah digari sereta dikumbu orang enggau pua tebal. Bau ubat ba kelinik ngaba. Baru iya nemu diri udah diau di sepital.

Lebuh Joshua nyau kering agi pengingat munyi ti ditusui iya ari pun tadi nyau makin terang. Iya nemu diri ditaban sereta diperubatka di Sepital Sarikei. Ba tisi katil dia bisi apai enggau indai iya. Di ujung katil ke tisi mimit bisi orang ke pemadu dikingin deka dipeda iya; Mary sesikuk nyabak. Iya datai ke mua lalu ngenggam rat jari kanan Joshua. Pengangat jari Mary mai pengadang enggau pengarap. Enti iya terus mati ku ati Joshua, tentu orang semina begauka bangkai iya. Lebuh iya nyau regas agi, iya tesedu ninga orang berandauka pasal penusah karam MV Pulau Kidjang. Berita nya ditusui ba surat berita. Gelesi iya ninga orang nyebut 121 iku orang mati lalu semina 38 iku orang agi idup. Seminggu-minggu iya di sepital orang berandauka orang di senebing-nebing tasik kenyau ari Selalang, Gerigat, Sesang, Alit datai ke Kabong orang tetemuka bangkai agi nyengala enggau repik mensia. Orang nadai rajin berikan. Berapa bulan udah nya pan orang agi geli.

SEMINA NYADI SEJARAH

Sebulan-bulan nya orang nyebut pasal penusah nya. Kaban belayan orang ke lenyau diri sebilik dikangau orang magang awakka ngeripot tauka meri penerang ti tau dikena ngelala kaban diri. Laban mayuh tubuh nya enda nyengala agi, nya alai kubur di darat digaga orang begulai mayuh. Siku pengarang berita kiruh besidika cherita orang ke ngapuh enggau nyidi mensia ke mati. Iya beambika gambar lalu betanyaka orang ke lenyau diri sebilik. Asil pansik iya nya lalu digaga iya nyadi bup, “Tenggelamnya MV Pulau Kidjang”. Agi mula-mula suba, agi ulih dipeda kenaya bangkai kapal nya ba tiban Tanjung Jerijih ba Nanga Batang Rajang tang nyau betaun-taun tu ke udah, tentu tusah deka nemu bangkai kapal nya agi.

Pengelama empat puluh enam taun ti ke udah, nadai udah jalai ngangauka bala ke agi idup awakka betemu enggau pangan diri. Joshua ingatka John. Munyi ku cherita iya nadai ditemu tubuh nyengala. Apai enggau indai tuai sereta anak seduai tentu agi mengkang dalam kibin kapal tauka enti ulih pansut tentu nya nadai nyengala agi lalu ditumbak begulai enggau bala mayuh. Joshua enda nemu endur nya. Joshua mujur jadi enggau Mary lalu beranak empat iku. Anak tuai iya mih ke nganjung iya ngagai Pantai Alit awakka iya ulih nyenguk endur iya ditemu lalu diselamatka orang baka ti dikereja iya tiap-tiap taun enda ngelaung. Joshua berasai besukur sereta beterima kasih ngagai Petara laban ulih nyangkung iya.  Enti enda pia, nasit iya pan baka enggi orang ke begulai lubang siti kubur. Pama ga enti pansut digumpul orang repik tubuh tang sida ke tepagang, naka mih pengasih sida iya tak midang pia aja, “Sada sida enda didinga, Laya enda Benyawa, Kubur Sida Enda Betanda”. Taja baka nya, Joshua besampika semengat sida tau diau meruan dalam selamat. R.I.P.

Penusah nya semina nyadi sejarah tang enti bisi rejeki Joshua deka ngiga belanja dikena nirika siti tugu pengingat tragedi nya ti ngambi nyawa 121 iku mensia enggau mayuh agi ke lesap ninggalka dunya. Joshua besampika pengawa ke ngaga filem Titanic Sarawak deka mujur awakka nya ila tau nyadi pengingat ti tau pulai ke  lalau, ke tenggau enggau ke pelajar orang  rebak dudi.

Oleh JANTAN UMBAT

See author's posts


Pelajari Bahasa Isyarat

BAHASA ISYARAT… Datuk Rosey Yunus mencuba Bahasa Isyarat bersama para peserta Program Kursus BahasaIsyarat Zon Utara 2022 di Miri, semalam.

MIRI: Program Kursus Bahasa Isyarat Zon Utara 2022 anjuran Pejabat Kebajikan Masyarakat Bahagian Miri penting bagi mengalakkan peserta berkomunikasi dengan mereka yang mempunyai masalah pendengaran dengan menggunakan Bahasa Isyarat yang efektif dan betul.

Program ini dianjurkan untuk kumpulan sasar Jabatan Kebajikan Masyarakat Sarawak (JKMS) dan merupakan latihan pembangunan kapasiti sosial yang bertujuan memberi latihan dan panduan asas tentang cara-cara menggunakan Bahasa Isyarat.

Timbalan Menteri Pembangunan Wanita, kanak-Kanak dan Kesejahteraan Komuniti (Pembangunan Wanita dan Kanak-Kanak), Datuk Rosey Yunus berkata demikian pada majlis penutupan kursus itu di salah sebuah hotel di sini, semalam.

Katanya, kursus ini juga meningkatkan kemahiran pegawai kakitangan JKMS dan petugas Pertubuhan Pemulihan dalam Komuniti (PPDK) dalam berkomunikasi dengan golongan orang kelainan upaya (OKU) pendengaran serta dapat menyantuni golongan ini dengan baik.

“Para peserta kursus dapat mempelajari teknik berkomunikasi dengan lebih efektif agar dapat berinteraksi dengan lebih baik bersama OKU pendengaran di dalam komuniti.

“Tahniah dan syabas kepada para peserta yang telah menyertai Program Kursus Bahasa Isyarat Zon Utara 2022 yang bermula pada 21 hingga 22 Ogos ini,” jelasnya.

Beliau yang juga Ahli Dewan Undangan Negeri (ADUN) Bekenu berkata, para ibu bapa juga dinasihatkan supaya memantau kesihatan anak-anak dan rujuk klinik berdekatan untuk membuat pemeriksaan kesihatan.

“Pemeriksaan kesihatan terhadap kanak-kanak kecil penting untuk memastikan kesihatan mereka. Jika kanak-kanak didapati mempunyai masalah kesihatan seperti pendengaran,ia akan memudahkan rawatan di peringkat awal,” ujarnya.

Kursus itu disertai 55 peserta dari JKMS Bahagian Miri, Bintulu, Limbang, Lawas,  PPDK Miri, Sunflower, Morsjaya, Bekenu, Batu Niah, Eda Beran, Gemilang, Bintulu, Sinaran Kasih Tatau, Limbang dan Lawas.

Turut hadir, Pegawai Kebajikan Masyarakat Bahagian Miri Pengiran Mohamad Najib Pengiran Mohamad, Penyelaras Seksyen Khidmat Sokongan Sosial Awang Abdul Hamid Awang Ibrahim dan Tenaga Pengajar Bahasa Isyarat Malaysia Victor Hui Lik Nguong.

Oleh ADUM LIU

See author's posts


KDN digesa selesaikan isu kewarganegaraan

KUCHING: Kementerian Dalam Negeri (KDN) harus memandang serius isu kewarganegaraan rakyat Sarawak yang tidak pernah diselesaikan sehingga ke hari ini.

Menteri Pembangunan Wanita, Kanak-Kanak dan Kesejahteraan Komuniti (KPWK), Dato Sri Fatimah Abdullah berkata, tempoh masa yang diambil untuk menyelesaikan isu tersebut terlalu lama sehingga menyebabkan ramai rakyat menderita.

“Kita sedar ia (tempoh permohonan) memakan masa yang agak lama sehingga menjejaskan masa depan pemohon. Sehubungan itu, Kerajaan Negeri berusaha sebaik mungkin menyelesaikan isu itu,” katanya.

Beliau berkata demikian ketika ditemui pemberita selepas menyempurnakan Majlis Sejambak Kasih Tahun Baru Cina 2022 anjuran Jabatan Kebajikan Masyarakat (JKN) dengan kerjasama Kuching Heng Hua Seng Ing Tong di sini, semalam.

Mengulas lanjut, kata Fatimah, bagaimanapun keputusan untuk meluluskan permohonan tersebut adalah di bawah bidang kuasa Kerajaan Persekutuan.

Disebabkan itu, jelasnya, kerjasama antara kedua-dua pihak amat diperlukan bagi menyelesaikan masalah yang membelenggu rakyat sejak sekian lama itu.

“Kerajaan Sarawak komited menyelesaikan isu berkenaan kerana ia juga merupakan antara manifesto yang kita perjuangkan. Justeru, surat permohonan rasmi akan dihantar kepada KDN untuk pertimbangan segera,” katanya.

Untuk rekod, sebanyak 253 permohonan status kewarganegaraan rakyat di Sarawak telah diluluskan, sementara 716 permohonan masih belum mendapat maklum balas daripada KDN.

Terdahulu, satu Jawatankuasa Khas Status Kewarganegaraan di bawah 15A (JKK15A) diwujudkan melibatkan kerjasama Kerajaan Sarawak dan Kerajaan Persekutuan bagi menyelesaikan isu kewarganegaraan sejak 2016 dan masih aktif sehingga kini.

Oleh SYAMIMI HUSNA

See author's posts